Američke fudbalerke moraju da čekaju suđenje pred porotom do sledeće godine | Novine Toronto\nAmeričke fudbalerke moraju da čekaju suđenje pred porotom do sledeće godine\nAmeričke fudbalerke moraće da sačekaju sledeću godinu ako žele suđenje pred porotom za svoje tvrdnje da rade u uslovima diskriminacije.\nSudija Okružnog suda R. Geri Klozner obavestio je Fudbalski savez SAD i fudbalerke da porota nije dostupna zbog pandemije korona virusa. Sudija je rekao da ako i dalje žele da se pojave pred sudom 15. septembra, da one moraju do 6. avgusta da pristanu na sudski pretres u kojem će on doneti presudu.\nAko se fudbalerke odluče na suđenje sa porotom, ono će početi 26. januara.\nFudbalerke su prošlog marta podnele tužbu zbog diskriminacije i žele da budu jednako plaćene kao fudbaleri i tražile su više od 66 miliona dolara odštete.\nSudija je 1. maja presudio da žene ne mogu dokazati diskriminaciju za plate i delom je odobrio predlog za delimičnu presudu. On je rekao da je Sindikat ženske reprezentacije SAD odbio ponudu da se igračice isplaćuju prema istoj strukturi kolektivnog ugovora muške reprezentacije i da su one prihvatile garantovane plate i veće benificije zajedno sa drugačijom strukturom bonusa.\nSudija je takođe odbacio navode da su žene diskriminisane pošto igraju više utakmica na veštačkoj podlozi. Dozvolio je tvrdnje da su fudbalerke diskriminisane po pitanju upotrebe čarter aviona i novca koji je trošen na komercijalne letove, hotelski smeštaj i medicinske usluge.


Briga o zdravlju i lepoti na Beogradskom Sajmu | Blog | Novi Apartmani Beograd\nBriga o zdravlju i lepoti na Beogradskom Sajmu\nBriga o zdravom i lepom izgledu sve više je u prvom planu, ne samo lepšeg pola, već i onog snažnijeg koji takođe izgledu poklanja ogromnu pažnju.\nBeogradski sajam i ove jeseni predstavlja nekoliko događaja posebno osmišljenih za one koji brinu o zdravlju i lepom izgledu. Sajam fitnesa – BELFIS, Sajam medicine i stomatologije – MEDIDENT, kao i Sajam kozmetike – DODIR PARIZA održaće se tokom meseca oktobra u halama Beogradskog sajma na već dobro poznatoj lokaciji.\nBELFIS je događaj koji je nastao po ugledu na neke od najvećih sajmova iz oblasti fitnesa i zdravlja u svetu. Belfis okuplja značajne učesnike tržišta fitnesa, velnesa i zdravlja i predstavlja jedinstveni događaj u čitavom regionu. Pored najvećih izlagača kao što su proizvođači i distributeri sportske opreme, tu su i proizvođači različitih sportskih rekvizita i sprava za vežbanje, suplemenata. Ovom prilikom na sajmu se okupljaju instruktori, prezenteri, farmaceuti, škole sporta namenjene deci, fakulteti i međunarodne organizacije iz ove oblasti. Svi posetioci moći će da probaju sprave, vežbaju, provere zdravlje, učestvuju u radionicama isprate predavanja i ostale sadržaje iz bogatog programa ovog jedinstvenog događaja. Belfis će se održati u Hali 3 Beogradskog sajma u periodu od 4. do 6. oktobra 2019. godine.\nSajam medicine i stomatologije – MEDIDENT održaće se od 10. do 12. oktobra 2019. godine u Hali 4 Beogradskog sajma. Ovo je 44. po redu izdanje ove manifestacije koja je ujedno i najveća i najstarija manifestacija ove vrste u regionu. Medicinska, stomatološka i laboratorijska oprema, instrumenti i sredstva koja se koriste za rad, kao i usluge iz ovih oblasti ali i farmaceutski proizvodi biće izloženi tokom sva tri dana ovog značajnog događaja. Međutim, značaj sajmova ne ogleda se samo u predstavljanju i prodaji proizvoda i usluga, kao i promotivnim ponudama, već sigurno i u brojnim susretima, razmeni iskustava i edukaciji koja su neodvojivi deo ovakvih manifestacija i vrlo važan deo razvoja mnogih značajnih oblasti privrede.\nMeđunarodni kongres i sajam kozmetike, nege kose, estetike i zdravlja - „Dodir Pariza“ posle uspešno održanog prolećnog najavljuje i svoje jesenje izdanje. Ovo je najveći događaj iz ove oblasti u regionu i na Beogradskom sajmu se održava dva puta godišnje. Tom prilikom okupljaju se pre svega proizvođači i distributeri kozmetičkih proizvoda, kako domaći tako i strani izlagači i predstavnici najpoznatijih svetskih brendova. Sajam je posvećen pravilnoj nezi tela, kože, kose, kao i fitnesu, rekreaciji, pravilnoj ishrani i zdravom načinu života. Pored najsavremenije opreme i aparata iz ovih oblasti, preparata za negu kože i kose i ostalih proizvoda, posetioci sajma moći će da dobiju i savete stručnjaka kao i da probaju i proizvode kupe po promotivnim cenama. Sajam se održava 12. i 13. oktobra 2019. godine.\nUkoliko planirate dolazak, ili učešće u jednoj od ovih manifestacija predlažemo da na vreme obezbedite povoljan i veoma udoban smeštaj. Lokacija održavanja ovih manifestacija takva je da jednostavno nećete pogrešiti sa odabirom lokacije vašeg smeštaja. Mi predlažemo da posetite portal Novih Apartmana i da u sekciji Banovo brdo odaberete jedan od povoljnih i veoma udobnih smeštaja. Svi apartmani su u neposrednoj blizini brojnih sportskih terena i lokaliteta, pa će svojim aktivnim gostima pružiti brojne mogućnosti treninga i uživanja u prirodi.


Foto: Klix.ba | Medicinska oprema iz UAE, koja nije za BiH, stigla u Crnu Goru\nN.N. 06.06.2020 13:07\nHumanitarna pomoć u vidu medicinske opreme koja je najavljena za BiH, ali se ispostavilo da je zapravo za Crnu Goru, sinoć je napustila teritoriju BiH.\n"Kompletan volumen robe koja je stigla je bio namijenjen za Crnu Goru. Od samog početka organizacije pošiljka je bila namijenjena samo Crnoj Gori, a BiH je korištena kao tranzitna zemlja. Mi od ranije imamo saradnju s UAE kao aviotransportna firma", rekao je direktor Interlogistica Nedžad Turnadžić.\nOn ističe da su iz Ujedinjenih Arapskih Emirata direktno angažovali Interlogistic u BiH za organizaciju istovara opreme na sarajevskom aerodromu te pretovar u kamione i kombije, carinsku proceduru i transport do Crne Gore.\n"Roba je sinoć ušla u Crnu Goru i nemamo nikakva saznanja da je išta namijenjeno BiH i Bjelorusiji kako se spominje. Mi imamo i nalog Vlade Crne Gore odnosno punomoć za carinski postupak", kazao je Turnadžić te dodao da je u konvoju kamiona išao i carinik koji je propratio konvoj do Crne Gore pod carinskim nadzorom.\n"Kada su ovakve vrste tranzita tražili smo odobrenje za izlazak carinika van radnog mjesta jer je velika vrijednost transporta. UIO dodatno naplati špedicija, a mi to fakturišemo pošiljaocu", rekao je Turnadžić.\nOn ističe da je razlog zbog koje je avion iz Dubaija sletio u Sarajevo zapravo taj što aerodrom u Podgorici nema kapacitet da zaprimi avion te veličine niti takav cargo prostor.\n"Pošiljka od tri kamiona i pod carinskom pratnjom i carinskim nadzorom je napustila BiH sinoć na GP Klobuk uz ishodovana sva potrebna odobrenja i dokumentaciju koju zahtijeva carisnka procedura tranzita kroz BiH", dodao je.\nPodsjetimo, ambasador BiH u Crnoj Gori Branimir Jukić razgovarao je juče sa institucijama u toj državi i došao do informacija da je u avionu UAE možda bila i pomoć za BiH dok je iz Dubaija stiglo zvanično izvinjenje zbog nesporazuma o slijetanju aviona.\nSvu koordinaciju u vezi sa zaprimanjem donacija u Crnoj Gori obavlja Nacionalno koordinaciono tijelo. Savjetnik predsjednika ovog tijela Vatroslav Belan je Jukiću rekao da bi međunarodna pomoć koja se nalazila u Boeingu 747 mogla biti i za BiH, te za Bjelorusiju.\nIz Ambasade UAE u Podgorici Ministarstvu inostranih poslova BiH je stiglo izvinjenje u ime supruge šeika Mohameda bin Rashid Al Maktouma, potpredsjednika UAE zbog nesporazuma sa međunarodnom pomoći koju je ona poslala.\nOni se izvinjavaju zbog nejasnoća u obavještenju za MVP koje su dovele do toga da izgleda kao da je avion koji je sletio na sarajevski aerodrom donio pomoć za BiH, odnosno zbog toga što nije precizirano da će teret biti dalje prevezen za Crnu Goru.\nNa kraju treba istaći da je medicinska oprema slične vrijednosti i količine poklonjena i BiH prošle sedmice dana, od istog pošiljaoca, tj. premijera UAE Šeik Mohamed-a Bin Rashid Al Maktoum koji je odlučio da pokloni ovu vrijednu opremu kako BiH tako i Crnoj Gori.\nBiH Crna Gora Medicinska oprema


Vučić: Dok sam ja predsednik u Srbiji neće biti rezolucije o Srebrenici (VIDEO) - 24vesti\nVučić: Dok sam ja predsednik u Srbiji neće biti rezolucije o Srebrenici (VIDEO)\nPredsednik Srbije Aleksandar Vučić izjavio je da neće dozvoliti da se donošenjem Rezolucije o Srebrenici u parlamentu Crne Gore „stavi kolektivni žig na svakog pripadnika našeg naroda“ jer se u njoj, kako je naveo, „ne pominju pojedinci koji su počinili užasna dela“.\nVučić je odgovarajući na pitanja novinara na svečanosti povodom Dana policije 20. juna rekao da se sa donošenjem rezolucije o Srebrenici u Skupštini Srbije, o čemu su podneta dva predloga, „neće saglasiti dok je predsednik Srbije“.\nPredsednik Srbije Aleksandar Vučić izjavio je danas da neće dozvoliti da se donošenjem Rezolucije o Srebrenici u crnogorskom parlamentu „stavi kolektivni žig na svakog pripadnika našeg naroda“, jer je rezolucija uopštena i u njoj se „ne pominju pojedinci koji su počinili užasna dela“.\nPrema njegovim rečima, oni koji se u Srbiji zalažu za donošenje rezolucije o Srebrenici žele „da se dodvore nekim ambasadorima računajući da će da ih (oni) dovedu na vlast na ovaj ili onaj način“.\n„Reagovali smo mirno, nijednu reč nisam uputio niti me zanimaju, daleko im lepa kuća, neka rade svoj posao kako god hoće“, rekao je Vučić i dodao da se Crna Gora na taj način meša u nešto što se te države ne tiče, jer Srebrenica nije u Crnoj Gori.\nPrema njegovim rečima, Srbija će se u odnosima sa Crnom Gorom što pre vratiti „na put ekonomije“.\n„Spremni smo da pomognemo, samo nemojte da mnogo pričate o prijateljstvu i bratstvu“, rekao je Vučić.\nVučić: Zemunski klan nastao u vreme Đilasa i Tadića\nPredsednik Srbije Aleksandar Vučić izjavio je danas da je Zemunski klan „nastao u vreme“ lidera Stranke slobode i pravde Dragana Đilasa i bivšeg predsednika Srbije Borisa Tadića.\nTokom konferencije za novinare ispred Palate „Srbija“, Vučić je na pitanje o klanu Veljka Belivuka odgovorio da u vreme svake vlasti postoji problem sa kriminalom.\n„(Zemunski klan je) ubio premijera (Zorana Đinđića), generala (Boška) Buhu, Gavru (Momira Gavrilovića) na stepeništu ovde u blizini. Sve to u po bela dana. Tek nakon tih ubistava krenuo je obračun s njima“, kazao je Vučić.\nVučić je rekao da je „u vreme“ potpredsednice SSP Marinike Tepić „bujao“ narko klan Darka Šarića.\nOn je najavio da će biti još hapšenja ljudi iz vladajuće strukure u borbi protiv kriminala i onih koji su kršili zakon.\n„Time želimo da pokažemo svima da nema zaštićenih i da partijska knjižica neće nikoga štititi“, rekao je on.\nKomentarišući izjavu funkcionera Narodne stranke Vladimira Gajića da će nakon smene vlasti biti zabranjen rad Srpskoj naprednoj stranci, Socijalističkoj partiji Srbije i „ostalim derivatima radikala“, Vučić je rekao da se ceo program opozicije zasniva na tome.\n„Mi ćemo na izbore izaći sa drugačijim programom – razvoj Srbije, ponos i dostojanstvo gradjana i najviša stopa ekonomskog rasta u Evropi. Pa neka građani biraju“, istakao je Vučić.\nVučić je ocenio da opozicija ima podršku da pobedi na izborima u Beogradu, ali da će se boriti, a ako ne uspeju, čestitaće „i onda se spremiti za gulage“.\nNisam predsednik svih Srba, već svih građana koji žive u Srbiji\nPredsednik Srbije Aleksandar Vučić izjavio je danas da nije predsednik svih Srba, već predsednik Srbije i svih građana koji u njoj žive.\nVučić je ispred Palate „Srbija“ gde se održava centralna manifestacija u okviru obeležavanja Dana policije i Dana MUP, rekao da isto tako nikada neće dozvoliti da se odreknemo srpskog naroda i da će se uvek boriti da pomognemo srpskom narodu, ne dirajući u prava svih drugih i neugrožavajući nikoga.\nSrbija mora da brine i o svom rodu, jer nema ništa prirodnije i normalnije nego da volite svoj narod i podržavate ga, ne čineći ništa loše bilo kom drugom, rekao je Vučić.\nOn se osvrnuo na pređašnju izjavu ministra unutrašnjih poslova Aleksandra Vulina, koji je Vučića nazvao „predsednikom svih Srba“.\nDva predloga rezolucija o Srebrenici trenutno su u Skupštini Srbije.\nJednom se traži osuđivanje zločina, a drugom osuda genocida.\nMarijan Rističević, poslanik Narodne seljačke stranke (NSS) koja je u parlament ušla kao deo izborne liste Srpske napredne stranke na čijem je čelu Aleksandar Vučić, podneo je predlog Skupštini o rezoluciji kojom se osuđuju „zločini u i oko Srebrenice 1992. do 1995. godine“.\nSa druge strane, u predlogu rezolucije Stranke demokratske akcije (SDA) Sandžaka, podnetog 9. juna, navodi se da Srbija najoštrije osuđuje genocid u Srebrenici, kao i svako poricanje genocida. Inicijatori predloga traže i da se poštuju sve pravosnažne međunarodne presude i predlažu da se 11. jul proglasi Danom sećanja na srebrenički genocid.\nZvaničnici u Srbiji još uvek u svojim izjavama ne priznaju da se u Srebrenici dogodio genocid, uprkos presudi međunarodnog suda.\nVučić je rekao da oni koji se u Srbiji zalažu za donošenje rezolucije o Srebrenici žele „da se dodvore nekim ambasadorima računajući da će da oni da ih dovedu na vlast na ovaj ili onaj način“.\nPredsednik Srbije je rekao da je „potpuno jasno“ da je Rezolucija o Srebrenici koju je usvojio crnogorski parlament „protiv vitalnih interesa srpskog naroda“.\n„Reagovali smo mirno, nijednu reč nisam uputio niti me zanimaju, daleko im lepa kuća, neka rade svoj posao kako god hoće“, rekao je Vučić i dodao da se Crna Gora na taj način „meša u nešto što se te države ne tiče, jer Srebrenica nije u Crnoj Gori“.\nSkupština Crne Gore je uz podršku opozicione Demokratske partije socijalista (DPS) 17. juna izglasala Rezoluciju o zabrani negiranja genocida u Srebrenici. Crnogorski poslanici izglasali su i smenu ministra pravde, ljudskih i manjinskih prava Vladimira Leposavića zbog negiranja genocida u tom gradu u Bosni i Hercegovini.\nSkupština Crne Gore Rezolucijom osuđuje izjave, postupke i politike koje negiraju ili dovode u pitanje da se u Srebrenici desio genocid, a 11. jul se proglašava Danom sećanja na žrtve Srebrenice.\nUz presudu Međunarodnog suda pravde u Hagu iz februara 2007. godine kojom je potvrđeno da se u Srebrenici dogodio genocid, Međunarodni krivični sud za bivšu Jugoslaviju osudio je 14 bivših pripadnika vojske i policije Republike Srpske za genocid nad oko osam hiljada bošnjačkih civila u zaštićenoj zoni u i oko Srebrenice.\nMeđu osuđenima, najveće kazne, doživotni zatvor, određene su za Radovana Karadžića, nekadašnjeg predsednika Republike Srpske i Ratka Mladića, bivšeg komandanta Vojske Republike Srpske.\nPoruka policajcima: U borbi protiv kriminala ne sme da vas spreči partijska knjižica\nPredsednik Srbije Aleksandar Vučić pozvao je danas, na Dan Ministarstva unutrašnjih poslova, pripadnike policije da budu „još žešći“ u borbi protiv kriminala i korupcije i naglasio da u toj borbi ne sme da ih spreči „partijska knjižica i položaj“.\n„Vi ste ti od kojih zivisi borba protiv kriminala i korupcije, tražim od vas da budete još žešći u toj borbi i ničija partijska knjižica i položaj ne sme da vas spreči da obavljate zakon“, kazao je Vučić na svečanosti ispred Palate „Srbija“, na kojoj je 1.337 pripadnika MUP položilo zakletvu.\nVučić je poručio novim pripadnicima MUP-a da su oni čuvaju državu i ocenio da „ne postoji ništa popularnije“ u društvu nego kriviti za sve „državu koja nam sve daje“.\n„Hvala što obavljate taj posao, što se suočavate sa ubicama, razbojnicima ali i onima koji našoj deci daju drogu i ubijaju našu budućnost“, istakao je on.\nVučić je najavio da će biti novih stanova za pripadnike policije i povećanja plata u ovoj i narednoj godini, „jer srpski policijac mora da ima život dostojan čoveka da bi u skladu s tim mogao da obavlja svoje obaveze“.\nOn je pozvao sve policajce da sa posvećenošću, trudom i elanom obavljaju svoj posao, jednako štiteći prava svih naroda u Srbiji.\nVučić je rekao da je život policajca težak, a da će on, kao predsednik Srbije, uvek biti tu da im pomogne.\n„Kada to kažem, uveren sam da ćete uložiti još više truda i energije, da ćete imati još više snage da se obračunate sa kriminalom, korupcijom i svima onima koji ugrožavaju našu zemlju“, dodao je Vučić.\nKoliko nas štite vakcine koje smo primili u Srbiji…


PREDLOG ZAKONA O IZGRADNJI U KOLIZIJI SA DRUGIM PROPISIMA\nŠef poslaničke grupe SNS Zoran Babić predložio je da Kokus bude nosilac inicijative za izmene i dopune zakona koji su u koliziji sa Predlogom zakona o planiraju i izgradnji, kao što je, na primer, zakon o energetici.\nBabić je obećao da će Ekonomskom kokusu dostaviti tačan spisak zakona koji su u koliziji sa Predlogom zakona o planiranju i izgradnji.\nŠef poslaničke grupe SNS je ukazao i na problem konverzije građevinskog zemljišta, gde postoji otpor na lokalu prema ponuđenim rešenima.\nPonuđeno resenje o konverziji zemljišta mora u sebi da nosi sigurnost za investitora, naglasio je Babić.\nTrošak za izdavanje građevinske dozvole u Srbiji trenutno je pet puta veći nego u zemljama EU i čak do 20 puta skuplji nego u zemljama OECD-a, a od 2008. u našoj zemlji je zabeležan i pad u broju izdatih dozvola.\nU Srbiji oko 90 odsto troškova za dobijanje građevinskih dozvola odlazi na komunalno opremanje zemljišta, što je preterano, a veliki deo problema u izdavanju dozvola odnosi se na urbanističke planove, koji su ili nekompletni ili ih uopšte nema, ocenjeno je na sastanku.\nU Skupštini Srbje prošle nedelje započeta je rasprava o Predlogu zakona o planiranju i izgradnji i u tom aktu je predloženo smanjenje broja procedura, i da se umesto lokacijske dozvole, kao upravnog akta, izdaju lokacijski uslovi, kao javna isprava.\nNa nivou Republike, pokrajina i lokalnih samouprava biće određen organ ili služba koja će sprovoditi objedinjenu proceduru za izdavanje lokacijskih uslova, građevinske dozvole, prijavu radova i izdavanje upotrebne dozvole.\nPrema predlogu tog zakona, građevinska dozvola odobravaće se za najviše 28 dana, pri čemu će se lokacijski uslovi davati u roku od 23 dana od podnošenja zahteva, građevinska dozvola za tri dana, potvrda o prijavi radova odmah, a upotrebna dozvola za tri dana.\nSva dokumenta u vezi sa izdavanjem lokacijskih uslova pribavljaće nadležne službe, a ne kao do sada investitor.


Mame nemaju vremena za sebe - Život u braku\n« poslato: April 24, 2012, 11:07:43 »\nKada postanu majke, žene više nemaju vremena da se posvete sebi. Slobodno vreme koje su ranije trošile na svoje potrebe, poklanjaju isključivo deci.\nStudije pokazuju da to nije bio slučaj pre samo nekoliko decenija jer je ritam života bio sporiji, pa su žene sedamdesetih i osamdesetih godina prošlog veka majčinstvo lakše podnosile nego danas.\nDanašnje majke, moraju da „žongliraju“ između poslovnih i materinskih obaveza, a vremena za sebe gotovo i nemaju. Ali, bez obzira na to, osećaju grižu savesti i čak 88 procenata njih smatra da ne provode dovoljno vremena sa svojim mališanima.\nIstraživanje britanskih psihologa, koje je obuhvatilo 1.000 majki, pokazalo je da trećina žena smatra da ima manje vremena za sebe nego što su imale njihove majke. Stručnjaci su precizno izračunali da se sebi posvećuju 26 minuta dnevno, odnosno tri časa nedeljno.\nOsim toga, 64 odsto majki veruje da je najveći „krivac“ za nedostatak slobodnog vremena njihov posao, a trećina priznaje da žive pod hroničnim stresom u nastojanju da budu dobre majke.\nProsečna zaposlena majka u Evropi svojim mališanima posvećuje svega 81 minut vremena, dok majke koje ne rade samo na decu svakodnevno potroše 2,5 časa.\nOdg: Mame nemaju vremena za sebe\n« Odgovor #1 poslato: April 25, 2012, 11:31:35 »\nDanas je radno vreme od 8-16, a u većini firmi se ostaje prekovremeno. Da ne govorim da većina poslodavaca gleda da svaka subota bude radna. Obdaništa su puna bolesne dece, tako da dete obično ide dve nedelje u obdanište, a dve nedelje je bolesno. Treba odvesti decu, dovesti, svatiti u prodavnicu, odvesti kod lekara, kuvati, peglati, spremati, vaspitavati. Odakle onda vreme za sebe?!\nOvo naravno nije problem svih mama, a sigurno je problem većine, bar u našoj dragoj Sribiji.


Objavljeno: 12.04.2013, 15:06:26 , 15:10:41\nNova Maestro kartica Unikredit banke\nBEOGRAD - Unikredit banka predstavila je novu Maestro karticu sa najsavremenijom tehnologijom beskontaktnog plaćanja - Master Card Pay Pass.\nTa kartica pruža mogućnost brzog plaćanja budući da je vreme potrebno za realizaciju transakcije znatno kraće, dok je njeno korišćenje pojedinostavljeno. Za transakcije manje vrednosti dovoljno je karticu prineti čitaču i na taj način obaviti plaćanje, dok je prilikom plaćanja većih iznosa neophodno da korisnik unese sigurnosni PIN kod.\nMaestro PayPass kartica Unikredit banke poseduje čip platformu što joj pruža veći nivo sigurnosti prilikom plaćanja, navodi se u saopštenju. Takođe, kartica se može koristiti i za podizanje gotovine u zemlji i inostranstvu, a svojim korisnicima istovremeno obezbeđuje brojne popuste.\nTrenutno ima oko 700.000 prodajnih mesta u svetu koji prihvataju PayPass, što ga čini pouzdanim sredstvom plaćanja tokom boravka u inostranstvu, navodi se u saopštenju.\nTagovi: Unikredit banka, kreditne kartice, maestro kartica


Ustavne promene - Blic Online\n"UKLJUČITI STRUČNU JAVNOST I GRAĐANE" Udruženja građana pozivaju da se rok PROMENU USTAVA produži\nMaduro želi da raspiše referendum o ustavnim promenama\nPredsednik Venecuele Nikolas Maduro predložio je da u toj državi bude održan referendum o spornim ustavnim promenama nastojeći da umiri političku krizu koja vlada u zemlji i istovremeno se opirući naporima opozicije da ga zbace sa predsedničke pozicije.\nPreda: Brisel nije za ustavne promene u BiH, pozvao sam premijerku RS da pričamo o Dodiku\nIzvestilac za BiH u Evropskom parlamentu, Kristijan Dan Preda, rekao je da Brisel neće tražiti ustavne promene u Bosni i Hercegovini.\nTurska: Jildirim najavio ustavne promene\nTurski premijer Binali Jildirim izjavio je danas da bi vladajuća turska Partija pravde i prava (AKP) mogla parlamentu da dostavi predlog da se ustavnim promenama proširi moć predsednika, prenosi Rojters.\n"Pokret za preokret" izneo predlog za promenu Ustava\n"Pokret za Preokret" objavio je danas svoj prvi programski dokument koji se tiče promene Ustava Srbije i podrazumeva redefinisanje izbornog sistema, pravosudja i teritorijalnog uredjenja.\nSenić: U BiH ne želi da živi 1,5 miliona ljudi\nPredsednik Odbora Skupštine Srbije za evropske integracije Aleksandar Senić izjavio je da je činjenica - bez obzira da li postoje zvanični pritisci na Beograd da oslabi veze sa Republikom Srpskom i da podrži ustavne promene u BiH - da barem milion i po ljudi jednostavno ne želi da živi u takvoj zemlji i da teži nečemu drugom.\nSDS formirao tim za izradu predloga ustavnih promena\nSocijaldemokratska stranka (SDS) je formirala tim za izradu predloga ustavnih promena i reforme izbornog zakonodavstva, a najavila je da će uskoro u javnost izaći sa detaljnim predlozima.\nMandat kosovskog specijalnog suda za zločine najmanje pet godina\nKonačna verzija ustavnih amandmana koji se odnose na formiranje Specijalnog suda nije identična onima koje je početkom godine EU prosledila kosovskim institucijama, prenosi danas "Koha ditore", navodeći da su izvršene neke izmene ali da nije uzeta u obzir većina primedbi kosovskog tehničkog tima.\nMustafa: Radi se na zakonu o specijalnom sudu\nKosovski premijer Isa Mustafa izjavio je danas da je zakon o Specijalnom sudu u pripremi, kao i da se radi na ustavnim promenama koje su za to neophodne.\nJosipović na izbore ide sa paketom ustavnih promena\nPredsednički kandidat SDP Ivo Josipović predstavio je danas u Karlovcu svoj izborni projekat - paket ustavnih promena koje predviđa temeljnu reformu Hrvatske i političkih odnosa radi privrednog oporavka.\nO osnivanju vojske Kosova sledeći saziv skupštine\nKosovska skupština u sadašnjem sazivu neće glasati o ustavnim promenama koje se odnose na osnivanje oružanih snaga Kosova (OSK), tako da će se ta tema naći na dnevnom tek posle izbora, piše danas prištinska "Tribuna".\nJosipović: Slatko su me nasmejali, hoće da ućare na ustavu\nPredsednik Hrvatske Ivo Josipović kaže da su ga nasmejale, kao i celu državu, promene u stavu Hrvatskog demokratskog saveza Slavonije i Baranje (HDS SB), koji su se danas predomislili i saopštili da ipak neće glasati za ustavne promene.\nGrubješić: Neophodne promene Ustava\nNovi Sad - Potpredsednica Ujedinjenih regiona Srbije (URS) Suzana Grubješić izjavila je danas u Novom Sadu da su ustavne promene neophodne kako bi svi u Srbiji dobili šansu da formiraju svoje regione, ali nisu potrebne za uspostavljanje višeslojne decentralizacije u Vojvodini i uspostavljanje Srema, Banata i Bačke, kao posebnih oblasti.\nEU zahteva od Mađarske odustajanje od ustavnih promena\nBrisel - - Evropska komisija (EK) će zahtevati da se Madjarska ponovo vrati na sporne promene svog ustava ili će biti suočcena sa mogućim pravnim akcijama saopštio je danas izvor iz Evropske unije (EU).\nDodik: RS nikada nije bila u boljoj poziciji\nRepublika Srpska (RS) nikada nije bila u boljoj političkoj poziciji i uspela je da vrati snagu svojim institucijama, svome pravu po Dejtonu i svojim nadležnostima, izjavio je predsednik RS Milorad Dodik.\nŽbogar: Izbor Kučana nije znak nepoverenja u ministarstvo\nIzbor bivšeg slovenačkog predsednika Milana Kučana za specijalnog izvestioca vlade te zemlje za Bosnu i Hercegovinu nije znak nepoverenja prema Ministarstvu spoljnih poslova države, ocenio je danas šef diplomatije Samuel Žbogar.\nStartne pozicije ne nude šansu za dogovor\nBanjaluka - Partije koje su na izborima dobile najveće poverenje birača imaju potpuno različite početne pozicije u vezi sa ustavnim promenama. Sudeći prema njihovim sadašnjim ustavnim platformama, razlike su najočiglednije oko teritorijalne organizacije i uređenja BiH, Predsedništva i Saveta ministara BiH, entitetskog glasanja, uspostavljanja Vrhovnog suda BiH...


Mladenović: Pomeramo granice u juniorskom fudbalu\nDirektor Omladinske škole Crvene zvezde i nekadašnji fudbaler našeg kluba - Dragan Mladenović sa ponosom je govorio o svemu onom što je urađeno u godini koja je na izmaku.\n- Veoma sam zadovoljan onim što je urađeno u 2020. godini. Zajedno sa mojim prvim saradnicima Jelićem, Cvjetićaninom, Šiljegovićem, Badnjarevićem, Karićem i Jorgačevićem, ali i svim drugima koji su deo naše Omladinske škole, uspeli da uradimo dobar posao za klub. Svi dišemo kao jedan i zaista sam zahvalan što imam skup takvih stručnjaka oko sebe. Sve to dovodi do toga da smo u ovom trenutku sigurno jedna od najboljih Omladinskih škola u regionu - počeo je Mladenović.\nSve više fudbalera koji stasavaju u našoj Omladinskoj školi dobija šansu u seniorskom timu Crvene zvezde, što posebno raduje Mladenovića.\n- Imamo dečake koji mogu da budu konkurentni, pogotovo sada kada su "bonusi" obavezni u prvenstvu. Fudbaleri koji prođu našu Omladinsku školu uspevaju da nađu svoje mesto u klubovima iz Superlige i to me veoma raduje. Ne može svako da dobije šansu u Crvenoj zvezdi, jer smo svesni da je ovo veliki klub čiji je imperativ ostvarivanje rezultata, ali onda postoje alternativna rešenja kao što su pozajmice, pa čak i prelasci u druge timove. Nama je i to bitno, jer na tom primeru vidimo da smo obučili igrača da na taktičko-tehničkom nivou može da igra seniorski fudbal, ne samo u Srbiji, već i u Evropi.\n- Veliki broj inostranih klubova prati naše fudbalere, pogotovo one koji su igrali Ligu šampiona, ali interesovanje postoji čak i za neke naše pionire. Znam da dobro radimo i to je ono što mi je najbitnije, a posebno me raduje činjenica da iz generacije u generaciju imamo sve talentovanije ekipe. Mislim da pomeramo granice što se tiče juniorskog fudbala, ali želimo još više da napredujemo.\n- Želimo da što se tiče trenažnog procesa unapredimo jedan deo, koji nismo uspeli da ostvarimo ove godine. Sada smo dosta bili usmereni na individualno usavršavanje igrača koje nam je definitivno najbitnije, i tako će i ostati. Rezultat nije primaran, već edukacija, kako igrača, tako i trenera - zaključio je Mladenović.


Of-šor kompanije služe jedino za izvlačenje para - PKS-RPK Novi Sad\nEvropska unija je pre nekoliko meseci prvi put, u okviru borbe protiv multinacionalnih kompanija koje nastoje da izbegnu plaćanje poreza u Evropi, objavila listu međunarodnih\nporeskih rajeva. Na toj listi Evropske komisije ukupno je 30 „rajskih” teritorija, a čak 18 povezano je sa srpskim firmama. Naime, Evropa je odlučila da povede bitku protiv utajivača poreza i stane na kraj povlašćenim poreskim ugovorima. Zbog toga je i odneta odluka da se objavi „crna lista” 30 svetskih destinacija koje predstavljaju poreski raj. Na toj listi EU su Andora, Lihtenštajn, Gernzi, Monako, Mauricijus, Liberija, Sejšeli, Brunej, Honkong, Maldivi, Kukova ostrva, Nauru, Nijue, Maršalska ostrva, Vanuatu, Angvila, Antigva i Barbuda, Bahami, Barbados, Belize, Bermudi, Britanska Devičanska ostvrva, Kajmanska osrtva, Grenada, Monserat, Panama, Sveti Vinsent i Grendini, Sveti Kits i Nevus, Turkos i Kajkos i Američka Devičanska ostrva.\nPo podacima Agencije za privredne registra, 333 preduzeća u Srbiji imaju osnivače iz of-šor zona, dok dve čak imaju direktore iz poreskih rajeva, odnosno s Mauricijusa i iz Lihtenštajna.\nSrpske kompanije najviše formiranih firmi imaju na Kipru, čak 785. Na Britanskim Devičanskim ostrvima registrovalo je firme 147 ovdašnjih kompanija. Vlasnika srpskih firmi u Lihtenštajnu ima 40, a potom dolazi Panama s 35, Belize s 22, Sejšelska ostrva s 19, Bahami s 12, Maršalska ostrva s 11 i Sent Vinsent i Grenadini s deset osnivača firmi. Iz ostalih država dolazi tek nekoliko osnivača. Po četiri firme imaju vlasnike iz Andore i s Kajmanskih ostrva, po tri iz Burneja i Gernzija, devet iz Hongkonga, šest iz Liberije, pet iz Sent Kits-Nevisa.\nEkonomista Milan Ćulibrk objašnjava za „Dnevnik” da je poslovanje preko of-šor kompanija, ne samo u Srbiji već i u mnogim drugim državama, legalno, dodajući da sve dok bude tako, taj problem nećemo moći da rešimo.\n– No, može se postaviti pitanje otkud oko 1.000 firmi u Srbiji ima registraciju u poreskom raju – kaže Ćulibrk. – To odmah nameće i pitanje zašto je to tako i odgovor mora biti – zbog poreskog tretmana u Srbiji, s obzirom na to da su ovde, koliko god se tvrdilo da su uslovi za investotore dobri, porezi ipak veći nego u of-šor zemljama. Velike kompanije nastoje da što više smanje poreska izdvajanja i zbog toga gledaju da se registruju tamo gde će platiti manje poreze.\nNaš sagovornik kaže da je razumljivo što javnost sumnja u „ispravnost” vlasnika koji firme registruju u poreskim rajevima, a posluju ovde, jer im iskustvo iz prethodnih godina, ali i činjnica da ima toliko naših firmi na egzotičnim ostrvima, daje pravo na to.\n– Ovde se stvara utisak, verovatno na osnovu onoga što je ranije bilo i praksa, da se vlasnici i firme koje ovde posluju ali porez ne plaćaju Srbiji ne mogu kontrolisati. Tačno je da se podaci mogu dobiti ukrštanjem podataka o prilivu i odlivu novca s nekih računa, ali jasno je da se of-šor kompanije zapravo koriste praktično kao protočni bojleri. Iskazuju se veštačko visoki troškovi i na taj način se smanjuje profit u Srbiji na koji se plaća porez na dobit, a iskazuju se mnogo veći profiti u zemljama poreskog raja na koji se plaća manji porez. Of-šor kompanije službe kao sredstvo za transfer profita iz Srbije u te zemlje, i to je osnovna svrha i postojanja tih kompanija kod nas. Ne verujem da se zapravo te kompanije bave ozbiljnijim poslovama, nego pre svega služe za transfer profita – zaključuje Ćulibrk.\nIznesu tri milijarde evra\nPo poslednjim podacima, koji potiču još iz 2011. godine, srpske firme čiji su vlasnici registrovani u nekom od poreskih rajeva godišnje iz Srbije iznesu i do tri milijarde evra. Stručnjaci tvrde da je u pitanju mnogo veća suma, ali da se niko ozbiljnije nije pozabavio računicom o tome koliko ovu državu košta poslovanje firmi čija su sedišta u nekom od poreskih rajeva. S druge strane, of-šor kompanije ne predstavljaju ilegalan način poslovanja pa samim tim naši državljani koji imaju takve firme nisu pod stalnom kontrolom.\nOtvara se Start-IT centar u Inđiji\nDokaz da se, ako ima dobre volje, može kretati u pozitivnom smeru je to što će uskoro u Inđiji,…\nOČEKIVANJA MMF Ove godine rast BDP 2,5 odsto, izazovi – javni dug, EPS, RTB Bor i Resavica\nMisija MMF, predvođena Džejmsom Rufom, nakon četvrte i pete revizije stend baj aranžmana (SBA) sa Srbijom saopštava da očekuje…\nZa stabilan i dugoročan rast srpske ekonomije domaćoj privredi neophodan je kontinuiran priliv direktnih stranih investicija od 1,5…\nOsiguran biznis: Za sigurnije korake vašeg poslovanja\nU Srbiji posluje preko 315.000 privrednih subjekata. Od toga mikro, mala i srednja preduzeća čine najveći procenat. Ova…


Ugovor o Transportnoj zajednici doprinosi integraciji u EU - PKS-RPK Novi Sad\nGlavni ciljevi ugovora o Transportnoj zajednici Zapadnog Balkana su povećanje investicija u saobraćajnu infrastrukturu u Srbiji i regionu, stvaranje jedinstvenog transportnog tržišta regiona i njegova integracija u zajedničko tržište EU, kao i povećanje stepena bezbednosti u saobraćaju na putevima, rečeno je juče Beti u Ministarstvu građevinarstva, saobraćaja i infrastrukture Srbije.\nUgovor o Transportnoj zajednici Zapadnog Balkana potpisan je u 13. jula 2017. godine u Trstu na Samitu lidera Zapadnog Balkana.\n„Neki od najvažnijih zadataka koji će se rešavati na osnovu ovog ugovora tiču se uklanjanja fizičkih barijera, dakle, tamo gde nema infrastrukture, ali je pođednako važno da roba na granicama ne stoji po nekoliko sati jer je naš cilj da što više tranzitnog saobraćaja ide preko Srbije“, navode u ministarstvu.\nKako objašnjavaju, primena ugovora o Transportnoj zajednici Zapadnog Balkana podrazumeva visok stepen usklađenosti relevantnih propisa, uključujući oblast tehničkih standarda, interoperabilnost, efikasno upravljanje saobraćajem.\nDodatne prednosti su pojednostavljenje administrativnih procedura za prelazak iz jednog carinskog područja u drugo.\n„Potpisivanjem Ugovora o transportnoj zajednici potvrđuje se politička volja regiona da postane deo transportnog prostora i transportnih mreža EU“, ističu u Ministarstvu građevinarstva, saobraćaja i infrastrukture.\nTaj ugovor podrazumeva i pripremu petogodišnjih planova razvoja sveobuhvatne i osnovne mreže i identifikaciju prioritetnih projekata od regionalnog interesa, kao i sistemski i usklađen razvoj transportne infrastrukture – železnica, puteva, unutrašnjih plovnih puteva, kontejnerskih terminala, luka i aerodroma u regionu.


Dizajnirajte svoju budućnost - VIDEO | www.SJENICA.com\nU Školi za dizajn tekstila i kože svečano su uručene pohvalnice i nagrade učesnicima likovnog konkursa pod nazivom ”Dizajnirajte svoju budućnost.”\nRazličitim tehnikama, kroz različite medije, od likovnih do primenjenih, osmaci Novog Pazara, Sjenice, Tutina i Raške, potencijalni učenici Škole za dizajn tekstila i kože i, moguće budući studenti umetnosti, iskazali su svoju kreativnost i talenat. Prvu nagradu osvojila je Rijalda Pilica, učenica OŠ ‘’Desanka Maksimović’’, drugu Milena Obradović, a treću, Andrijana Vuković, obe učenice osmog razreda OŠ ‘’Bratstvo’’. Odabrati tri najbolja rada, za četvoročlani stručni žiri nije bio ni malo lak zadatak.\n‘’Ja sam imao izuzetnu čast da kao član, predsednik ovog žirija, zajedno sa mojim kolegama odlučujemo o najboljem radu, što nije bilo ni malo lako’’, izjavio je univerzitetski profesor, Ervin ćatović. ‘’Serioznost ove izložbe – ističe Ćatović – ogleda se u ozbiljnosti samih radova, koji su bili multimedijalnog karaktera. Bilo je više likovnih tehnika, bilo je više medija, od likovnih do primenjenih medija, koji korespondiraju i sa građevinom i arhitekturom’’.\nOcenivši takmičenje vrlo uspešnim, član žirija, profesor slikanja i crtanja u Školi za dizajn tekstila i kože, Amer Hodžić je rekao da je zadatak bio da se promoviše Škola za dizajn tekstila i kože,’’ jer u nedostatku Srednje umetničke škole, ova škola pruža neverovatnu alternativu za istu i naši budući srednjoškolci će imati priliku da se upoznaju sa predmetima poput crtanja, slikanja, likovne umetnosti, teorije forme i slično’’, rekao je Hodžić. On je zahvalio svim učesnicima konkursa i poželeo im da budu uspešni srednjoškolci i budući umetnici.\nTablet računar, boje I platno I knjiga, nagrade su za prvoplasirane, a svim učesnicima konkursa ‘’Dizajnirajte svoju budućnost’’, koji je organizovala Škola za dizajn tekstila I kože, uručene su pohvalnice.\nTagged buduCnost Dizajnirajte osnovna skola svoju takmicenej VIDEO\nVećina sjeničkih vozača ima nove vozačke dozvole


EK fakturiše Britaniji "prevaru sa carinom" - Bizlife.rs\nEK fakturiše Britaniji „prevaru sa carinom“\n19:00 Brisel, 24/09/2018\nEvropska komisija poslala je Velikoj Britaniji drugo upozorenje da nadoknadi 2,7 milijardi evra budžetu 28-članog bloka, na ime carina koje nije naplatila na uvoz kineske robe u periodu između 2011. i 2017. godine.\n„Ujedinjeno Kraljevstvo sada ima dva meseca da deluje. U suprotnom, Komisija može da prosledi slučaj Sudu pravde EU“, navodi se u saopštenju Komisije, prenosi agencija Rojters i dodaje da u slučaju da sud podrži stav Komisije mogu uslediti finansijske sankcije Londonu.\nOvaj potez je drugi korak u pravnom postupku koji EU preduzima kada neka od članica ne poštuje pravila bloka, a koji dolazi u ključnoj fazi pregovora između Londona i Brisela o izlasku Britanije iz unije.\nBritanska agencija dodaje da je ovu prevaru prošle godine otkrila kancelarija EU za borbu protiv zloupotreba OLAF.\nKancelarija je ustanovila da su britanski uvoznici koristili fiktivne račune i „lažne“ carinske deklaracije na uvoz kineskog tekstila i drugih proizvoda kako bi smanjili iznos povećanih carina koje treba da plate, što se u krajnjoj instanci odrazilo na budžet EU.\nVelika Britanija je rekla da ne prihvata obaveze za te navodne gubitke i da ne priznaje procenjenu vrednost navodno izbegnutih carina.\nkina unija evropska komisija britanija taksa penal


Izraelska vojska je mobilizirala još 16.000 pripadnika rezervnog sastava, čime se njihov broj popeo na 86.000 nakon nastavka operacije u Pojasu Gaze koja se vodi od 8. jula, saopštila je vojna glasnogovornica. Sigurnosni kabinet, koji je zasijedao jučer, jednoglasno je odlučio o nastavku napada "na Hamasove terorističke ciljeve" i operacija kojima želi "neutralizirati" tunele što ih je prokopao ovaj pokret između Pojasa Gaze i izraelskog područja.\nIzrael je tokom ofanzive prošle sedmice iskoristio i lokalne američke zalihe oružja koji se nalaze unutar Izraela kao dio programa koji vodi američka vojska, a koji se zove Skladište ratnih rezervi saveznika – Izrael. U skladištu je pohranjena američka municija koju Izrael može koristiti u hitnim situacijama, ali se ovaj put nije pozvao na to.\nIstovremeno, palestinski predsjednik Mahmoud Abbas je proglasio Pojas Gaze "zonom humanitarne katastrofe" i u pismu generalnom sekretaru Ujedinjenih naroda Ban Ki-Moonu zatražio hitnu pomoć za područje koje je poprište žestokih izraelskih napada. Abbas u pismu UN-u traži zaštitu za Palestince od izraelskog "agresora".


Koja je poruka predstavnika Nacionalnog saveta Albanaca nakon sastanka sa predsednikom opštine Medveđa - JuGmedia\nOčuvanje i zaštita nacionalnog identiteta od posebnog su značaja za razvoj celokupne Medveđe zaključak je jučerašnjeg sastanka predstavnika Nacionalnog saveta Albanaca iz Bujanovca koji je predvodio njen predsednik Ragmi Mustafa sa predsednikom opštine Medveđa Nebojšem Arsićem.\nU razgovoru sa rukovodstvom opštine Medveđa bilo je reči o svim tekućim problemima sa kojima se susreću meštani albanske nacionalne pripadnosti na teritoriji opštine Medveđa.\n“U Medveđi više nego bilo gde oseća potrebnu potrebu za ujedinjenjem snaga i kapaciteta. Medveđa mora da nas ujedini. Medveđa je danas naša kolektivna savest”, napisao je Mustafa nakon sastanka na svom Fejsbuk profilu.\nSastanak je ocenjen kao jako koristan, uz obostranu potvrdu da uvek ima mesta za unapređenje saradnje.


Drugi svetski rat – Opšte obrazovanje\nDrugi svetski rat trajao je od 1. septembra 1939. do 2. septembra 1945. godine. U njemu je učestvovala većina tadašnjih država, uključujući i sve velike sile, koje su osnovale dva suprotstavljena vojna saveza: sile Osovine (Italija, Mađarska, Bugarska, Japan i dr.), predvođene Nemačkom, i Saveznici (Francuska, Poljska, Jugoslavija, Grčka, Kina i dr.), predvođeni Sovjetskim Savezom, V. Britanijom i Amerikom. Po broju država, odnosno ljudi koji su u njemu učestvovali, te broju ljudskih žrtava i stepenu materijalnog razaranja, taj rat predstavlja najveći oružani sukob u istoriji čovečanstva. U vidu totalnog rata, vodeće zemlje učesnice stavile su sve svoje ekonomske, industrijske i naučne resurse u službu ratnih napora, brišući razlike između vojnih i civilnih izvora. Rat su obeležile masovne smrti civila, uključujući i holokaust, kao i jedini slučaj upotrebe nuklearnog oružja. U ratu je učestvovalo oko 110 miliona vojnika iz 61 zemlje. U njemu je poginulo oko 60 miliona ljudi, a više od 35 miliona ih je ranjeno, po čemu je taj rat najsmrtonosniji rat u ljudskoj istoriji.\nIzbijanje Drugog svetskog rata bio je proces koji je trajao skoro jednu deceniju i kojem je glavni katalizator bila Velika ekonomska kriza, koja je počela u SAD u oktobru 1929. godine. Ona se manifestovala kroz globalni rast nezaposlenosti i siromaštva, koje je većinu stanovništva u mnogim zemljama okretalo ekstremnim ideologijama. To se dogodilo i u Japanu, koji je kao zemlja bez sopstvenih izvora mnogih važnih resursa bio snažno pogođen ekonomskom krizom. Kao posledica toga, u japanskim vladajućim krugovima razvio se militarizam, odnosno uverenje da Japan može osigurati prosperitet jedino na račun susednih azijskih država, odnosno evropskih kolonijalnih poseda. Godine 1931. Japanci su izvršili invaziju na kinesku provinciju Mandžuriju, u kojoj su uspostavili marionetsku vlast na čelu sa bivšim kineskim carem Pu Jijem. Mnogi japanski, a i drugi istoričari smatraju upravo taj događaj stvarnim početkom Drugog svetskog rata. Zapadne sile, iscrpene i zaokupljene ekonomskom krizom, nisu odreagovale, pa je tako stvoren presedan koji će iskoristiti druge države.\nJapanska imperija jeste dominirala istočnom Azijom i bila u ratu sa Kinom, ali se obično smatra da je Drugi svetski rat počeo 1. septembra 1939, kad je Nemačka bez objave rata napala Poljsku. Dva dana kasnije, V. Britanija i Francuska objavile su rat Nemačkoj, što je učinila i Kanada 10. septembra, čime je sukob u Evropi prerastao u svetski rat. Od kraja 1939. do početka 1941. godine nizom pohoda i sporazuma Nemačka je pokorila veliki deo kontinentalne Evrope. Sredinom 1941, evropske članice sila Osovine pokrenule su invaziju na Sovjetski Savez i tako otvorile najveće kopneno bojište u istoriji, koje je vezalo značajan deo njihovih snaga do kraja rata. Početkom decembra 1941. Japan se, napadom na SAD i evropske posede u Tihom okeanu, pridružio Nemačkoj.\nRat je vođen na nekoliko frontova. Zapadni front je otvoren napadom Nemačke na Francusku i ozbiljnom pretnjom V. Britaniji. Istočni front bio je obeležen borbama za osvajanje Sovjetskog Saveza. Na Severnoafričkom frontu Nemačka i Italija pokušale su da Britancima i Francuzima otmu važne kolonije, dok je Japan pokušao da preuzme dominaciju u Aziji i na Tihom okeanu. Takođe, bilo je govora i o otvaranju fronta na Balkanu 1943, ali do toga ipak nije došlo. Sve do dolaska ruskih trupa u Srbiju, na teritoriji Jugoslavije vodio se gerilski rat. Preokret u korist Saveznika nastao je ozbiljnijim vojnim uključivanjem SAD u rat.\nNakon gorkih iskustava u brdovitoj Italiji, Saveznici su konačno prihvatili američko gledište da je rat najlakše dobiti direktnim udarom na nemačke snage preko ravničarske zapadne Evrope. Od kraja 1943. intenzivirale su se pripreme za veliko iskrcavanje na francusku obalu, koje je dobilo šifru „Operacija Overlord”. Pomorski i vazdušni desant bio je planiran godinama, a zatim uvežbavan mesecima, uz do tada neviđen sistem dezinformacije neprijatelja. Opsežne pripreme urodile su plodom 6. juna 1944. (taj dan poznat je kao D-day), kad je izvršen najveći desant u istoriji. Savezničke snage su se iskrcale u Normandiji (poluostrvo na severozapadu Francuske), umesto kod Kalea, gde su ih Nemci očekivali. U desantu je učestvovalo 39 savezničkih divizija, blizu 12000 aviona, 4500 tenkova, 5000 brodova i oko 4000 drugih pomorskih transportnih sredstava. Nakon mesec i po dana žestokih borbi i Hitlerovog upornog odbijanja da izda naređenje za povlačenje, nemačke snage su opkoljene i uništene kod Falesa.\nDuboko uvereni da će se rat završiti do kraja godine, Saveznici su se odlučili za rizičan plan vazdušnog desanta u južnoj Holandiji, sa ciljem da se uspostavi mostobran na reci Rajni, zaobiđe nemačka linija odbrane i omogući prodor savezničkih trupa severno od Rura. Ta operacija, nazvana Market Garden, počela je 17. septembra 1944. spuštanjem britanskih padobranaca kod grada Arnema u Holandiji. Međutim, Britanci su sticajem okolnosti naleteli na elitne nemačke jedinice, što je rezultiralo velikom bitkom za Arnem u kojoj su Britanci desetkovani, dok su Nemci izvojevali jednu od poslednjih velikih pobeda u tom ratu. Nemci su potom pripremili protivofanzivu u Ardenima, tako da su Saveznici prešli Rajnu tek posle pet meseci. To je bio najveći vazdušni desant u Drugom svetskom ratu.\nKrajem marta 1945. godine američke trupe su osvojile malo pacifičko ostrvo Ivo Džima, koje im je zatim služilo kao baza za napade strateškim bombarderima B-29 na ciljeve u Japanu. Prilikom napada su korišćene i zapaljive bombe, što je samo u Tokiju dovelo do 300 000 mrtvih. U junu su se Amerikanci još više približili Japanu, nakon iskrcavanja na Okinavi, gde su uz velike gubitke savladali japanski garnizon. Ti gubici uverili su američke vojne stratege da će invazija na Japan zahtevati izuzetno veliki broj žrtava i doveli su do odluke da se Japan prisili na predaju upotrebom novog oružja – atomske bombe. Amerika je bacila dve atomske bombe na Japan, što je dovelo do njegove bezuslovne predaje.\nDrugi svetski rat u Evropi završen je sovjetskim osvajanjem Berlina i bezuslovnom predajom Nemačke 8. maja 1945. godine. Narednog dana, 16 minuta posle ponoći, potpisan je završni dokument o kapitulaciji Nemačke, čime je rat zvanično okončan. U ime Nemačke akt je potpisao feldmaršal Vilhelm Kajtel, u ime Sovjetskog Saveza maršal Georgij Žukov, a u ime Zapada britanski vazduhoplovni general Artur Teder. Time jeste formalno završen rat u Evropi, ali su ostaci nemačkih trupa još nekoliko dana pružali otpor, a najduže u Jugoslaviji – do 15. maja.\nNakon savezničke Potsdamske deklaracije (26. jul 1945), SAD su bacile atomske bombe na japanske gradove Hirošimu (6. avgusta) i Nagasaki (9. avgusta). Suočen sa neizbežnom invazijom, kao i sa sovjetskom invazijom Mandžurije, Japan se predao 15. avgusta, okončavši rat u Aziji i dovevši do totalne pobede Saveznika nad silama Osovine. Drugi svetski rat zvanično je završen 2. septembra 1945, kad je Japan, na palubi američkog ratnog broda Misuri u Tokijskom zalivu, potpisao bezuslovnu kapitulaciju.\nDrugi svetski rat izmenio je političke saveze i društvene strukture u svetu. Osnovane su Ujedinjene nacije, organizacija koja je trebalo da ojača međunarodnu saradnju i spreči buduće ratove. Velike svetske sile koje su iz tog rata izašle kao pobednice – SAD, Sovjetski Savez, Kina, Ujedinjeno Kraljevstvo i Francuska – postale su stalne članice Saveta bezbednosti. SAD i Sovjetski Savez postali su rivalske supersile i postavili scenu za hladni rat, koji je trajao narednih 46 godina. U međuvremenu, uticaj velikih evropskih sila počeo je da opada i počele su dekolonizacije Azije i Afrike.\nVeć u početnim fazama rata postalo je jasno da će on po svom završetku dovesti do velikih promena u budućem svetskom poretku. Najvidljivije promene bile su one koje su se ticale državnih granica. Sovjetski Savez je nakon rata i formalno u svoj sastav uveo Estoniju, Letoniju i Litvaniju, i proširio svoju teritoriju na račun Finske, Nemačke, Poljske, Čehoslovačke i Rumunije. Mirovnim ugovorima su se na zapad proširile Poljska na račun Nemačke odnosno Jugoslavija na račun Italije (s tim što je pitanje Trsta rešeno tek 1954. godine). Austrija je takođe povratila nezavisnost, i 1955. postala suverena i neutralna država. Kina je od Japana preuzela ostrvo Tajvan, dok je Koreja stekla nezavisnost od Japana.\nS obzirom na njegovu složenost, kao i na ideološke i druge podele koje je izazvao i koje još i danas traju, o uzrocima Drugog svetskog rata postoji daleko manji istorijski konsenzus nego o uzrocima drugih oružanih sukoba u XX veku. Ipak, može se reći da veliki broj uzroka tog rata ima korene u Prvom svetskom ratu.


Vesti - Finska iskustva za kvalitetnije kadrove u Srbiji SKGO - Vesti detaljno\nFinska iskustva za kvalitetnije kadrove u Srbiji\nU Palati Srbija, 2. juna 2022. godine održan je svečani skup povodom početka tvining projekta „Podrška MDULS-u u modernizaciji kadrovskog planiranja u državnoj upravi i usklađivanju kataloga zvanja u državnim organima i organima jedinica lokalne samouprave“, koji finansira Evropska unija. Projekat podrazumeva saradnju između Finske i Srbije usmerenu na razmenu znanja i iskustva između dve zemlje u oblasti unapređenja ljudskih resursa u javnoj upravi.\nNa skupu su učestvovali predstavnici ambasade Finske, Delegacije Evropske unije u Republici Srbiji, Ministarstva finansija, Ministarstva za evropske integracije, Ministarstva državne uprave i lokalne samouprave i Službe za upravljanje kadrovima, dok je Stalnu konferenciju gradova i opština predstavljao Nikola Tarbuk, generalni sekretar organizacije.\nSanja Putnik, pomoćnica ministra državne uprave i lokalne samouprave istakla je da MDULS koordinira proces Reforme javne uprave koji predstavlja osnov i svojevrstan preduslov za sve ostale reformske procese u Srbiji.\n„Cilj ove vrste partnerstva kroz tvining projekat sa kolegama iz Finske je da pomogne i doprinese podizanju administrativnih kapaciteta kroz razmenu znanja i dobrih praksi“, rekla je Putnik.\nLasi Harmala, zamenik šefa misije Ambasade Finske u Srbiji zahvalio se svim partnerima koji su uključeni u sprovođenje projekta i istakao da je poverenje preduslov, kako za uspešnu saradnju, tako i za kredibilitet kod građana.\n„Koncept dobrog upravljanja podrazumeva kvalitetne ljude, kvalitetne kardove. Finska podržava evropski put Srbije, ali na tom putu ne treba da bude prečica. Tvining partneri su tu da pomognu i uveren sam da će srpska strana tu pomoć i iskoristiti“, rekao je Harmala.\nDanka Bogetić iz Delegacije Evropske unije u Srbiji je poželela dobrodošlicu svim učesnicima skupa i izrazila nadu da će ovaj projekat rezultirati dugoročnom razmenom znanja i dobrih praksi između Finske i Srbije. Ona je rekla da Reforma javne uprave nema posebno poglavlje u procesu pristupnih pregovora sa EU, ali je izuzetno važan faktor za dalje unapređenje kapaciteta kadrova u javnoj upravi.\n„Kadrovsko planiranje je bitan proces u razvoju svake zemlje i podrazumeva usklađivanje ponude i potražnje kvalitetnih kadrova“, rekao je Danilo Rončević, direktor Službe za upravljanje kadrovima i dodao da taj proces uključuje kako utvrđivanje broja zaposlenih, tako i njihovu adekvatnu osposobljenost.\nNikola Tarbuk, generalni sekretar SKGO je istakao da ova organizacija dugi niz godina zagovara uspostavljanje službeničkog sistema u jedinicama lokalne samouprave, a od 2016. godine kada su pokrenute reforme u ovoj oblasti, nastoji da pruži punu podršku ovom procesu.\n„Kroz projekat „Upravljanje ljudskim resursima u lokalnoj samoupravi“ koji realizujemo u saradnji sa Savetom Evrope i MDULS, uz podršku Evropske unije, pomogli smo sprovođenje Zakona o zaposlenima u autonomnim pokrajinama i jedinicama lokalne samouprave. Kroz brojne pakete podrške, obuke, modele dokumenata i kontinuiranu stručnu i savetodavnu pomoć, gradovima i opštinama data je podrška u uspostavljanju modernog službeničkog sistema i funkcije upravljanja ljudskim resursima u lokalnoj samoupravi.“, rekao je Tarbuk i dodao da SKGO trenutno radi na podršci uvođenju sistema kompetencija i na izgradnji kapaciteta lokalnih administracija za punu primenu ovog dela reformi sistema upravljanja ljudskim resursima. On je zaključio da je SKGO bila partner MDULS-u pri izradi nacrta Kataloga zvanja u organima JLS i da će uložiti svoje kapacitete i znanja da se ostvare ciljevi projekta, koji su i ciljevi SKGO.\nMarija Oros Janković iz Ministarstva za evropske integracije istakla je da je fokus mandata Ministarstva upravo rad na reformama i usklađivanju sa propisima EU, posebno u oblasti unapređenja ljudskih resursa i jačanja administrativnih kapaciteta. Ona je rekla da veruje da će zajednički rad doprineti da se dođe do što kvalitetnijih rešenja i da će biti stvoreni preduslovi za kvalitetno vrednovanje radnih mesta.


Ruski hirurg izveo istorijsku operaciju u Beogradu - Prnjavorski informativni portal\nU Kliničkom centru Srbije danas su laparoskopski operisana dva pacijenta sa karcinomom pankreasa i cistama na tom organu, a intervenciju je izveo ruski hirurg Igor E. Hatkov, vodeći evropski stručnjak u laparoskopskoj hirurgiji pankreasa.\nHatkov će i sutra uraditi još dvije takve intervencije, a njegov rad na Prvoj hirurškoj klinici preko video-bima pratilo je blizu 50 hirurga iz cijele Srbije.\nSa ruskim hirurgom razgovarao je i ministar zdravlja Srbije Zlatibor Lončar i dogovoreno je da prof. Hatkov povremeno dolazi u Srbiju kako bi obučio srpske hirurge laparoskopskoj hirurgiji pankreasa, koja se ne radi nigdje u regionu, ali i da srpski ljekari idu u Rusiju na usavršavanje.\n“Dogovorili smo se da naši hirurzi ovladaju tom tehnikom, prvo u Beogradu, a zatim u ostala tri klinička centra u Srbiji — Kragujevcu, Nišu i Novom Sadu. Ova tehnika se ne radi u regionu i kada to savladamo bićemo lideri na ovom prostoru”, rekao je Lončar novinarima nakon sastanka sa Hatkovom, prenosi Tanjug.\nOn je objasnio da se radi laparoskopskom uklanjanju karcinoma debelog crijeva, ali ne i pankreasa i da će veliki pomak za srpsku medicinu i zdravstvo biti napravljen kada domaći hirurzi ovladaju tom tehnikom.\nProf. Dejan Radenković kaže da će sutra i on izvesti jednu laparoskopsku operaciju pankreasa uz asistenciju prof. Hatkova.\n“Benefit ove procedure je što nema velikog reza, mali je gubitak krvi, pacijenti se oporavljaju brže i poslije tri-četiri dana idu kući. Oni koji treba da dobiju hemioterapiju dobijaju je brže jer se brže oporave”, pojasnio je on.\nProf. Hatkov je ukazao na dobre kontakte koje ima sa Udruženjem hepatobilijarnih hirurga i endoskopskih hirurga.\n“Radujem se što možemo da prenesemo hirurzima u Srbiji novo iskustvo. Imamo dobru saradnju i nadam se da će se ona i dalje razvijati”, naglasio je čuveni ruski hirurg.\nČubrilović dobija podršku, Prijedor želi Ivića za predsjednika NSRS


Tadić kao tužilac\n6. februar/veljača, 2005.\nDa bi neko mogao da uslovljava razgovore ucescem ili neucescem odredjenih legalno izabranih predstavnika, nosilaca najvisih funkcija na Kosovu, u procesu dijaloga izmedju Pristine i Beograda prethodno mora sam da izvrsava medjunarodne obaveze koje ima, u ovom slucaju da Haskom tribunalu za ratne zlocine izruci optuzene za ratne zlocine izvrsene na teritoriji Kosova, kaze za nas program Baton Haxhiu, politicki analiticar iz Pristine.\nOve komentare Haxhiu je izrekao povodom jucerasnje izjave predsednika Srbije, Borisa Tadica da je spreman da razgovara sa predstavncima Kosova i o pitanju standarda i konacnog statusa, ali da nikako ne zeli da o tome razgovara sa delegacijom u kojoj je i premijer Kosova Ramush Haradinaj, dokle god se ne razjasne sumnje da je pocinio zlocine.\n“Posto se politicki process vodi od strane medjunarodne zajednica i predsednik Tadic takodje ima obaveza da isporuci ratne zlocince koji su cinili zlocine na Kosovu, zato isto tako moze da se ponasa i vlada Kosova i da kaze da dok Srbija ne ispuni obaveze prema medjunarodnoj zajednici, dok se ne razjasni pitanje nestalih, onda ni vlada Kosova nema potreba da razgovara sa Srbijom”, kaze Haxhiu.\nInace, prema Haxhiuu, “jezik gospodina Tadica je jezik tuzioca, posto se on ponasa kao tuzilac. Zato nemamo potrebe da o tome razgovaramo, i dovodimo u pitanje legitimnost naseg premijera, dok Tadic ne razjasni svoje dileme, zato nema potrebe da zurimo, jer ukoliko se Srbiji ne zuri da se usopostavi dijalog ne zuri se ni nama na Kosovu, jer smo realno mi u situaciji da nam dijalog sa Srbijom samo stvara probleme, tako da ako oni nemaju potrebe za dijalogom za to nemamo potrebe ni mi”, kaze Haxhiu.\nOn smatra da ukoliko se ova pitanja postavljaju uslovljavanjima na medjunarodnoj je zajednici da resi ove probleme, a nikako da to bude posao predsednika Srbije.\nZa razliku od Srbije, institucije Kosova su od pocetka spekulacija o eventualnom podizanju optuznice protiv Haradinaja jasno i nedvosmisljeno stavile do znanja da ce one u potpunosti i bez uslovljavanja saradjivati sa Haskim tribunalom.


SDP Srbije povlači slogan “Jasno, časno, glasno” – SDP Srbije\nPočetna/Vesti/SDP Srbije povlači slogan “Jasno, časno, glasno”\nNe želimo da početak predizborne kampanje bude obeležen nesporazumima, nedoumicama i eventualnim optužbama za plagijat.\nSocijaldemokratska partija Srbije ovim putem obaveštava javnost da je odustala od predizbornog slogana «Jasno, glasno, časno», koji je promovisan na sednici Glavnog odbora partije 24. septembra 2011. godine.\nSocijaldemokratska partija Srbije odlučila se da odustane od pomenutog slogana zbog toga što su se nakon njegovog javnog promovisanja u partiju javili pojedini članovi i ukazali da je slogan već u upotrebi u virtuelnoj kompjuterskoj strateškoj igri «eRepublik».\nIako se i sam korisnik slogana «Jasno, glasno, časno» u toj virtuelnoj igri javio u partiju i pozdravio našu predizbornu parolu, mi ne želimo da početak predizborne kampanje SDP Srbije bude obeležen bilo kakvim nesporazumima, nedoumicama i eventualnim optužbama za plagijat.\nSocijaldemokratska partija Srbije će zbog toga već danas povući iz upotrebe deo izbornog materijala odštampanog pod sloganom «Jasno, glasno, časno», a Izborni štab će u najskorijoj budućnosti obavestiti javnost o našem novom predizbornom sloganu.\nsdpsrbijepress2011-09-29T11:28:45+01:00septembar 29, 2011|Vesti|


O NAMA : Atom MG Company d.o.o.\n3D Modeli kuća\nLuksuzne kapije rucno radjene\nDekorativni stubovi i skulpture\nSpoljašnje uređenje dvorišta\nFirma ATOM MG COMPANY DOO je naslednica preduzetničke radnje ATOM MG i osnovana je 2008. godine u Vrnjačkoj Banji .Mi smo jedina firma iz SRBIJE koja radi i posluje na teritoriji Kraljevine NORVEŠKE i to veoma uspesno..Naša firma se bavi distribucijom montažnih kuća na NORVEŠKO tržište i u saradnji sa našim partnerima iz NORVEŠKE.\nPored same distribucije montažnih prefabrikovanih kuća firma obavlja i završne građevinske radove po sistemu ključ u ruke na šta smo posebno ponosni jer u svom programu materijala koji se ugrađuje u naše montažne objekte koristimo proizvode najvećih i najeminentnijih firmi u svetu i Evropi. Činjenica je da je Kraljevina NORVEŠKA područje na kome se najviše grade montažne kuce u čemu Norvežani zauzimaju prvo mesto po kvalitetu gradnje u Svetu i po standardima koji su po mišljenju mnogih stručnjaka najstrožiji na svetu . Takodje smo ponosni na činjenicu da je Atom Mg Company doo, jedini sa područja bivše Jugoslavije i Balkana koje imaju veoma uspešno poslovanje na prostorima Kraljevine NORVEŠKE .\nNAŠ OSNOVNI CILJ\nNaš osnovni cilj je da svojim kvalitetom radova povećamo i proširimo prodaju i na ostale zemlje Evrope i Afrike i da svojim kvalitetom i primamljivim cenama otvorimo nove poslovne horizonte.\nNaša vizija za budućnost je da proširimo sopstvene kapacitete u SRBIJI i da na našim prostorima otpočnemo proizvodnju ovih objekata kao, i da sopstvenim brendom u izgradnji montažnih kuća damo primer i ostalim firmama da ništa nije nemoguće. Samim tim što SRBIJA ide ubrzanim koracima ka EVROPI naša vizija o izgradji montažnih kuća po Evropskom standardu u našoj zemlji je sve bliža realizaciji.\nATOM MG FIRMA DOO sarađuje sa mnogim preduzećima i firmama iz SRBIJE , a ima i odličnu poslovnu saradnju sa NORVEŠKIM firmama. Takođe na naše zadovoljstvo smo otpočeli saradnju sa Privrednom Komorom Beograda za koju smatramo da će biti poluga koja će nas još više pokrenuti i pomoći nam da budemo još uspešniji i prepoznatljiviji kao firma koja ne zna šta znači rec neuspeh.\nNaša firma se bavi završnim građevinskim radovima i to ne samo u objektima koje prodajemo za Norveško tržište već i za druge Norveške firme koje se bave ovom vrstom delatnosti. Uz završne građevinske radove nudimo i proizvode koje kupujemo isključivo od vodećih proizvođača iz celog Sveta i uz to radimo i restauracije starih montažnih kuća na teritoriji Kraljevine Norveške i Evrope koje su od velikog istorijskog značaja ili pak po želji vlasnika takvih objekata koji žele da zadrže autentičnost tog doba iz kojeg taj objekat datira. Posebnu pažnju poklanjamo završnim radovima, kako u enterijeru, tako i u eksterijeru. Izbor materijala i kvalitet obavljenih radova omogućio nam je da pružamo usluge klijentima čiji zahtevi prevazilaze prosečnost lokalne sredine.\nPORUKA BUDUĆIM KLIJENTIMA\nNaša poruka budućim klijentima se bazira na već uspešno obavljenim poslovima i mnoštvom zadovoljnih klijenata i glasila bi: “Dođite i uverite se u kvalitet naše usluge i profesionalnosti jer mi postojimo zbog vas.”\nPowered by Marko Stankovic


Srećan rođendan Branislave\nDanas nam je divan dan, našem Baneksu rođendan. Jedan od najbitnijih igrača, gotovo u svakom aspektu trenutne seniorske ekipe aleksandrovačkog Borca, univerzalac i veliki borac, danas slavi svoj 27. rođendan.\nOd samog početka i prvih fudbalskih koraka, Branislav je pokazivao veliki potencijal ali i ogromnu ljubav prema fudbalu. Svoje prve fudbalske korake Bane je napravio na Lukarelu pod vodjstvom Dragiše Zečevića. Kao i mnogi vršnjaci u tom vremenu, svoje fudbalsko školovanje nastavio je u Zrenjaninu gde je nastupao za Proleter i Banat.\nČim je Branislav stasao za seniorski tim, dobio je ponudu koju nije odbio i vratio se u svoje rodno Aleksandrovo gde je obukao crveno-plavi dres. Sarađivao je sa nekoliko trenera i kod svih je bio bitan šraf u ekipi.\nIako može da igra na nekoliko različitih pozicija, Branislav se najbolje snalazi po levoj strani. Ove sezone, po potrebi je nastupa i u napadu i u odbrani, tako da faktički može da nastupa na više delova terena bez većih problema.\nProšle sezone Branislav je zabeležio 16 nastupa (1400 minuta) što je bilo najviše od svih prvotimaca crveno-plavih. Ove sezone 6 puta je nastupao do sada i sigurno da će biti na raspolaganju stručnom štabu do kraja sezone.\nSrećan rođendan Branislave, želimo ti sve najlepše!


Uživanje na gradskom bazenu – Radio Televizija Novi Pazar\nUživanje na gradskom bazenu\nJuly 5, 2019 Biljana Veljovic Boricic 438 Views\nGradski bazen zbog lošeg vremena ove godine sa radom je počeo tek 1.jula. Građani, a naročito najmlađi, početak kupačke sezone su željno iščekivali pa je sada tokom čitavog dana bazen pun kupača. U okviru aktivnosti Gradskog bazena organizovana je škola plivanja koju sprovode plivački klubovi Delfin i Novi Pazar.\nToplo i sunčano vreme građani koriste da provedu negde na izletištima u hladovini ili odu na bazen. “Za one koji se odluče da se rashlade na bazenu to mogu učiti tokom čitavog dana u kome su raspoređeni termini za školu plivanja u vremenu od 9-11h, za sve građane od 11-15, ženski termin je od ove godine od 15-18h i rekreativni termin od 18-21h tako da svako može da se prilagodi”, rekao je ispred uprave Gradskog bazena Amel Mehmedović .\nNajmlađi koji ne znaju da plivaju mogu naučiti uz eminentne profesore plivanja kao što su licencirani profesor Šefćet Gračanin i Aladin Sejfić. Profesor Gračanin kaže da je zainteresovanost roditelja da dovode decu u školu plivanja velika tako da ukoliko je neko zakasnio sa upisom može dete i sada upisati. Profesor ALadin Sejfić ističe da su oba kluba plivanja i Delfin i klub Novi Pazara opremljeni potrebnim rekvizitima kako bi deca mogla i lakše i brže da nauče da plivaju.\nNajmlađi polaznici plivanja najviše su očekivali otvaranje kupačke sezone i kažu da učenje plivanja i nije tako teško kao što su zamišljali.\nDakle, za sve građane ponešto. Roditelji dok im deca uživaju i uče da plivaju, mogu se odmoriti uz kafu, sok ili sladoled u novootvorenom kafiću koji se nalazi u okviru bazena.\n← NSZ: Bolja zaštita naših radnika u Sloveniji\nLeto u znaku muzičkog, ali i šoping festivala „Stari grad“ →


31/10/2015 | 10:18\nU Srbiji u bankama štedi 55 odsto stanovništva, a prosečna mesečna suma koja se ulaže na štednju je 4.227 dinara, pokazuje istraživanje austrijske istraživačke agencije IMAS internacional, objavljeno povodom dana štednje, 31. oktobra.\nIzmeđu 2.000 i 6.000 dinara mesečno odvaja 37 odsto ispitanika, dok više od 6.000 dinara izdvaja 18 odsto štediša, pokazuje istraživanje o štednim navikama građana koje je urađeno za Erste banku.\nNa pitanje šta bi uradili kada bi im se na računu iznenada našlo 30.000 dinara, 62 odsto ispitanika je je reklo da bi celu sumu stavilo na štednju po viđenju, dok se gotovo jedna petina se opredella za "Slamaricu".\nPrema informacijama iz Narodne banke Srbije, štednja u dinarima u proteklih godinu dana stalno raste, što najbolje pokazuje da građani to ulaganje smatraju sigurnim i isplativim, kao i da imaju poverenje u domaću valutu i banke.\nKako je objavljeno na sajtu centralne banke, dinarska štednja kod banaka dostigla je 42 milijarde dinara, beležeći dinamičniji rast počev od aprila ove godine, budući da je od tada povećana za 5,5 milijardi dinara ili za oko 15 odsto.\nRastu dinarske štednje, prema oceni NBS, doprinosi i računica o većoj isplativosti ulaganja u dinarima s obzirom na to da su, u uslovima relativne stabilnosti kursa dinara, kamatne stope na ovu štednju veće od kamatnih stopa na štednju u stranim valutama i da je kamata na dinarsku štednju izuzeta od plaćanja poreza.\n>>>>Tabaković: Najbolja štednja je u dinarima\nDevizna štednja je od septembra prošle do septembra ove godine povećana za 100,1 milion evra i iznosila je 8,6 milijardi evra. "Očekivanja Narodne banke idu u pravcu daljeg rasta štednje, posebno njenog dinarskog dela", ističe NBS.\nPrema NBS, za građane štednja predstavlja sigurno ulaganje u budućnost i ostvarenje planiranih aktivnosti, dok banke, sa svoje strane, zdravom tržišnom konkurencijom treba da stimulišu štednju, rukovodeći se principima finansijske sigurnosti na duži rok.\nU poslovnim bankama ističu da je stabilnost domaće valute u poslednjih godinu dana uticala na rast štednje u dinarima, a kamate koje banke nude na tu štednju su i nekoliko puta veće od kamatnih stopa u evrima. Trenutno su kamate za oročenu dinarsku štednju u proseku do pet odsto, a na devizne uloge do jedan odsto.


Ja se tom bodu nadam od Aleksandre protiv Wozniak u nedelju! I treba istrajati da ona ostane u kombinaciji za taj meč. Ako i tu prelomi veliko iskustvo Wozniak ili ako Bojana negde ne uspe (Moda protiv Marino koja je u stanju da uzme oba boda naima) onda nam ostaje ovaj dubl koji mi deluje potpuno neizvesno.\nAli u slučaju 2:2 moda bi morala Bojana i to da igra da bi imali neke veće anse a Selektor će znati bolje koga da postavi uz Bojanu sa nae strane mree. Tome pogoduje činjenica da igra prva u nedelju pa će imati vremena da se odmori tokom drugog singla. Vrlo verovatno će i Kanadski selektor promeniti dubl u tom slučaju pa faktor umora neće biti presudan.\nZaista je tačno da su Kanadjanke blagi favoriti zbog neiskustva naeg mladog tima ali videćemo ....


Sportske.net - Stefan Jović u Zvezdi? Ovako stoje stvari...\nStefan Jović u Zvezdi? Ovako stoje stvari...\nIzvor: Sportske.net, Sportjuga.rs\nSam košarkaš progovorio i na ovu temu.\nCrvena zvezda će i sledeće sezone igrati u Evroligi, pa je jasno da sledi još jedno veoma zanimljivo leto na Malom Kalemegdanu i dolazak novih atraktivnih i kvalitetnih pojačanja.\nIme Stefana Jovića se u tom kontekstu već par godina pominje, a te priče sada postaju još intenzivnije, s obzirom da je reprezentativni plejmejker okončao saradnju sa ruskim Himkijem i da je sada slobodan u izboru novog kluba.\nDa li je povratak u Zvezdu zaista realan ovog leta, ili ne, Jović je prokomentarisao u izjavi za ''Sport juga''.\n''Sve što se priča po medijima je daleko od istine, mene svako leto povezuju sa Zvezdom. Lično sam bio pre par dana u Beogradu, ali je razlog bio snimanje reklame za Košarkaški savez Srbije. Nisam imao kontakt ni sa jednim klubom, tako da sve što se piše po medijima nije tačno. Očekujem da se pitanje mog statusa rešava od 15. juna i da će do kraja jula biti rešeno'', objasnio je Jović.\nOno što je u ovom trenutku najvažnije kada je Jović u pitanju, jeste to da je njegova povreda postala prošlost i da spremno dočekuje okupljanje reprezentacije 12. juna, na početku priprema za Olimpijski kvalifikacioni turnir u Beogradu krajem ovog meseca.


„Busplus odlazi u istoriju“: Sutra tender za novog partnera - Sputnjik Srbija\n00:43 23 Januar 2021\n„Busplus odlazi u istoriju“: Sutra tender za novog partnera\n18:21 28.12.2020 (osveženo 18:22 28.12.2020) Preuzmite kraći link\nMeđunarodni tender za naplatu karata i upravljanje vozilima javnog prevoza u Beogradu biće raspisan sutra, najavljeno je na konferenciji u Starom dvoru na kojoj je rečeno da će se novi partner birati na period od 13 godina.\nRok za prijavu na tender je 25. februar, a biće sproveden po modelu javno-privatnog partnerstva kojem je prethodila studija o javnom prevozu u glavnom gradu koju je izradio Saobraćajni fakultet Univerziteta u Beogradu.\nU okviru te studije izvršena je analiza postojećeg stanja sistema i dati predlozi kako da se kroz novi ugovor obezbede veći prihodi od naplate karata, a sistem unapredi i modernizuje u skladu sa razvojem tehnologije, prenose „Novosti“.\nBusplus odlazi u istoriju\n„Od sutra Busplus odlazi u istoriju. Tražićemo partnera štiteći interese Grada“, rekao je zamenik gradonačelnika Goran Vesić i dodao da je Grad prihvatio sve sugestije Saobraćajnog fakulteta.\nVesić je pojasnio i da novim ugovorom, u odnosu na prethodni, predviđen manji procenat naknade za privatnog operatora od maksimalnih 7,92 odsto umesto 8,53 odsto.\n„Da je u prethodnom ugovoru naknada za privatnog operatora sprovedena po nižem procentu Grad Beograd bi uštedeo 3.459.119 evra“, rekao je Vesić i dodao da su za taj novac mogla da se izgrade dva vrtića.\nVesić je dodao i da osim manje provizije, predviđen i limit na zaradu privatnog partnera i dodao da, ukoliko prihodi od prodaje karata pređu 900 miliona dinara mesečno, privatni partner neće moći da dobije više od tri odsto provizije.\nKako je rečeno, od novog partnera očekuje se i veći obim usluge - veći broj vozila (2.151 u odnosu na 1.853), veći broj kontrolora (300 kontrolora u odnosu na 200), veći broj prodajnih mesta za dopunu karata (minimum 1.500 u odnosu na 800), kao i duže radno vreme mesta za izdavanje personalizovanih kartica.\nMoguće plaćanje mobilnim telefonom\nTakođe, očekuje se unapređenje funkcionalnosti sistema i opreme - mogućnost plaćanja mobilnim telefonom putem aplikacije kojom će biti moguće i informisanje putnika u realnom vremenu o zastojima, promenama, izmenama reda vožnje, kao i slanje obaveštenja vezanih za isticanje, dopunu ili validaciju personalizovane ili nepersonalizovane kartice.\nVeći broj kontrolora\nU novom ugovoru predviđeno je i da u slučaju potrebe za većim brojem kontrolora, Grad može samostalno da ih angažuje čime se, kako je rečeno, postiže daleko veća fleksibilnost i optimizacija celog sistema.\nOsim toga, predviđeno je da privatni partner učestvuje u dodatnim troškovima u slučaju angažovanja dodatnih kontrolora u istom procentu kao što je i procenat naknade od prihoda od prodaje karata, za razliku od pre kada nije postojala mogućnost dodatnog angažovanja kontrolora zbog čega je, napomenuto je, Grad trpeo velike gubitke.\nGradski sekretar za javni prevoz Jovica Vasiljević kaže da se od novog partnera očekuje modernizacija sistema u skladu sa razvojem tehnologije.\nGradu je po isteku ugovora predata oprema koja je inicijalno implementirana pre 10 godina. U novom ugovoru je definisan period važenja od 13 godina i uvodi se obaveza zamene opreme koja je iz bilo kog razloga nefunkcionalna - kvar, oštećenje ili slično, rekao je Vasiljević.\nTime se, dodao je, očekuje da će se za period trajanja ugovora celokupna oprema u potpunosti zameniti i da će u trenutku završetka ugovora Grad imati na raspolaganju tehnološki funkcionalan sistem sa savremenom opremom.\nU septembru ove godine istekao je desetogodišnji ugovor koji je Grad Beograd imao sa firmom „Apeks solušn“ koja je napravila Busplus sistem za naplatu karata i upravljanje vozilima u javnom prevozu u prestonici, ali je zbog epidemije korona virusa ugovor produžen do završetka procesa izbora novog partnera u skladu sa zakonom.


Otvaranje izložbe “Spašavanje Srbije” u Istorijskom muzeju Srbije - MediaSfera\nU Istorijskom muzeju Srbije u ponedeljak 11. februara s početkom u 18.00 časova, biće otvorena gostujuća izložba Centra za primenjenu istoriju „Spašavanje Srbije: američka misija i epidemija tifusa u Srbiji 1915”, autora dr Milovana Pisarija.\nIzložba je deo istoimenog istraživačkog projekta koji za cilj ima upoznavanje javnosti sa jednim važnim događjem koji je promenio istorijski tok u Srbiji i svetu u periodu Prvog svetskog rata.\nPrema rečima samog autora dr Milovana Pisarija, izložba predstavlјa deo istoimenog istraživačkog projekta koji za cilј ima upoznavanje javnosti sa važnim događajem koji je promenio istorijski tok u Srbiji i svetu u periodu Prvog svetskog rata. Javnost će biti u prilici da vidi arhivska dokumenta, fotografije, novinske članke i prateće tekstove koji svedoče o epidemiji tifusa i dolasku stranih medicinskih misija u Srbiju, uz poseban osvrt na američku misiju.\nPublika će imati priliku i da se upozna sa istorijom Američkog Crvenog krsta i sa pisanjem svetskih medija o Srbiji tokom 1915. Na izložbi će biti predstavljena i mini publikacija sastavljena od arhivske građe i istorijskih tekstova. U okviru izložbe planirana su i javna vođenja i predavanja istoričara.\nJavno vođenje kroz izložbu autora, istoričara dr Milovana Pisarija biće organizovano u subotu 16. februara sa početkom od 17 časova.\nTagoviamerička misija Istorijski muzej Srbije izlozba Spasavanje Srbije 1915 Veliki rat


Istorijske zategnutosti izmedju predsednika i Kongresa u doba rata\nDebata koja se u američkom zakonodavnom telu vodi i odluci predsednika Buša da pošalje dodatne trupe u Irak, podseća na zategnutosti koje su tokom istorije postojale izmedju predsednika i Kongresa u ratnim vremenima.\nU skladu sa američkim ustavom, pod ingerencije Kongresa potpada proglašenje rata i finansiranje vojnih operacija, dok je predsednik glavnokomandujući oružanih snaga koji je odgovoran za sprovodjenje vojnih operacija. Neki članovi Kongresa iz Demokratske stranke veruju da je došao momenat da se Kongres usprotivi predsednikovoj odluci o povećanju broja vojnika u Iraku time što će uskratiti finansije za dodatne trupe. Medju njima je i senator iz Viskonsina Ras Fajngold:\n”Ako i kada Kongres bude delovao u skladu sa voljom američkog naroda i okonča angažman u iračkom ratu, Kongres će odigrati ulogu koju su mu namenili osnivači Amerike, a to je definisanje prirode naših vojnih akcija i održavanje ravnoteže izmedju zakonodavne i izvršne vlasti kada predsednikova politia slabi našu zemlju.“\nMnogi republikanci i neke demokrate protive se ideji o uskraćivanju sredstava za finansiranje rata. Republikanski senator Orin Heč ukazuje na ograničenja ratnih ovlašćenja Kongresa i dodaje da bi uskraćivanje novca poslalo pogrešnu poruku američkim vojnicima koji se bore u Iraku. Istoričari navode da su osnivači američke republike želeli da najveći deo ovlašćenja u ratnim situacijama bude u rukama Kongresa. Luis Fišer, stručnjak za ustavno pravo u Kongresnoj biblioteci, nedavno je izjavio pred jednim senatskim pododborom sledeće:\n”Ustav odražava očevidan stav svojih tvoraca da su lideri, u traganju za slavom, uvodili zemlje u ratove koji su ruinirali narod i državnu kasu. Stoga je ovlašćenje za iniciranje rata dato Kongresu dok predsednik ima ovlašćenja odbrambene prirode da odgovori na iznenadne napade.“\nMedjutim, istoričari ističu da postoji izvesna dvosmislenost o tome koja ovlašćenja dele predsednik i Kongres tokom rata, ukazuje Volter Dilindžer, jprofesor prava na Djuk univerzitetu u Severnoj Karolini.:\n”Predsednik kao glavnokomandujući ima ovlašćenje da izabere komandatne, odredi taktiku, odluči kako izvesti zadatke koje je vojska dobila. Medjutim, u krajnjoj instanci, Kongres donosi odluku o obimu i trajanju vojnog angažmana, a toga se drže i administracija i obe stranke u Kongresu.“\nU prošlosti Kongres je koristio ta svoja ovlašćenja da uskrati ili ograniči finansiranje rata u Vijetnamu kao i u konfliktima u Somaliji, Bosni i Kambodži. Medjutim, Robert Tarner, koosnivač Centra za zakon o nacionalnoj bezbednosti na univerzitetu države Virdžinije, smatra da predsednik mora da preuzme vodjstvu u vreme rata:\n”U vodjenju rata i vodjenju inostrane politike predsednik je zapravo onaj koji donosi odluke i kad Kongres pokušava da kontroliše ta ovlašćenja, to je kršenje ustava.“\nSjedinjene Države su zvanično proglasile rat drugim zemljama 11 puta u svojoj istoriji i u svakoj od tih prilika proglašenje rata je prvo zahtevao predsednik pismeno ili pred zajedničkom sednicom oba doma Kongresa. Poslednji put je to učinjeno u Drugom svetskom ratu, ali od tada je od Kongresa traženo da odobri niz vojnih angažmana, uključujući tekući u Iraku.


DAN MLADIH, DAN HUMANIH - MEDIJA CENTAR BOR );\nDAN MLADIH, DAN HUMANIH\nOmladinska mreža G17 PLUS Bor, povodom Svetskog dana mladih, organizuje akciju doborovoljnog davanja krvi i besplatnu projekciju filma „ A tim“\nDanas, povodom Svetskog dana mladih, 12. avgusta, Omladinska mreža G17 PLUS svojim aktivnostima još jednom pokazuje da brine o mladim ljudima u Boru i to kroz akcije koje smo organizovali u ime mladih za mloade i ostale građane Bora. Danas, od 9 do 13 časova, Omladinska mreža G17 PLUS i svi humani građani Bora učestvovaće u akciji dobrovoljnog davanja krvi u prostorijama transfuziji Opšte bolnice u Boru. Svaki mladi čovek bar jednom godišnje može pokazati humanost u trenutcima kada je to naj potrebnije, jer zalihe krvi u ovim letnim mesecima su veoma male. Večeras za sve mlade , Omladinska mreža G17 PLUS, uz podršku bioskopa „Zvezda“, organizuje besplatnu projekciju film „ A-Tim“ sa početkom od 19 časova.\nPozivamo sve Borane da se uključe u ove akcije jer: Mladi su sadašnjost i budućnost naše opštine, zemlje i sveta.


Naftachem Petrol doo - Ušteda uz Cashback | myWorld\nNaftachem Petrol doo\nRabat se ne obračunava na cigarete, novine i telefonske dopune!\nCashback kartica važi samo na pumpama vidljivim na mapi kroz sajt i aplikaciju Cashback World.\nNaftachem d.o.o je naftna kompanija koja se bavi uvozom, skladištenjem i distribucijom evro dizela EN590, kao i ostalih naftnih derivata u skladu sa potrebama naših dugogodišnjih kupaca. Naši dobavljači su Naftna industrija Srbije i renomirane inostrane naftne kompanije sa kojima imamo potpisane godišnje ugovore o snabdevanju, što garantuje našim kupcima pouzdano i kontinuirano snabdevanje i evropski kvalitet goriva.\nRazvijen je kompletan spoljnotrgovinski segment poslovanja i izvoz i uvoz svih vrsta naftnih derivata sa zemljama u regionu: Rumunijom, Makedonijom, Bugarskom, Bosnom i Hercegovinom, Hrvatskom a po potrebi i na daljim tržištima.\nNaši partneri su najveći proizvođači naftnih derivata kao i najveći potrošači istih u regionu. Takođe planiramo širenja plovnih i trgovinskih aktivnosti u regionu Crnog mora kao i u ostalim lukama Jadranskog i Sredozemnog mora.\nNaftachem d.o.o ima aktivno učešće u svim segmentima dopreme i distribucije naftnih derivata, što našim poslovnim partnerima garantuje visok kvalitet usluge. Dugogodošnji smo zvanični skladištar OMV za sve količine evrodizela i benzina koji se dopremaju iz uvoza. To je potvrda poslovanja Naftachem d.o.o po najvišim evropskim standardima.\nVeleprodaja je važan segment našeg poslovanja. Naši kupci su uglavnom kompanije koje se bave maloprodajom naftnih derivata, poljoprivredom, drumskim prevozom, izgradnjom i održavanjem puteva. Zahvaljujući ukupnom poslovanju u proteklih devet godina postojanja, Naftachem je danas visokopozicioniran na tržištu naftnih derivata. O vrednosti, kvalitetu i posvećenosti kupcima svedoči i saradnja Naftachem-a sa više od 800 kompanija u Srbiji. U najkraćem, suština našeg uspeha svih ovih godina mogla bi se opisati kroz tri ključne odrednice:\nRazvoj maloprodajne mreže Naftachema je najnovija inicijativa u okviru kompanije, sa ciljem daljeg približavanja našim partnerima. Ovaj korak je prirodan nastavak razvoja kompanije sa dugoročnim ciljem pozicioniranja Naftachemove maloprodajne mreže prema potrebama naših kupaca, a u prvoj fazi razvoja na teritoriji Vojvodine a kasnije i na teritoriji Srbije.\nAkumulirano znanje opredelilo nas je da idemo u susret zahtevima vremena, opredeljenje za izvoz i regionalnu trgovinu, svojevremeno smo uverili kupce dok je to cenovno bilo prihvatljivo da mogu da koriste evro dizel umesto D2, danas smo prvi koji su na tržište plasirali AdiDizel, aditivirani evrodizel, premijum gorivo, koje je pristupačno našim kupcima po veleprodajnim cenama.\nJedini smo distributer dostupan kupcima 24 sata gotovo svih 365 dana u godini i praktično jedini grosista kome su otvorena vrata svih dobavljača koji posluju na srpskom tržištu.\nNajmoderniji naftni terminal u Srbiji, izgrađen po najvišim svetskim standardima u tehničkom i tehnološkom smislu, sistem za aditiviranje i filtriranje goriva, sopstvena tankerska flota, mobilne naftne pumpe.\nNaftachem d.o.o je osnivač i aktivan član Udruženja naftnih kompanija Srbije (UNKS).\nČlanovi Udruženja su kompanije koje imaju značajno učešće u prometu naftnih derivata i bogato poslovno iskustvo u zemljama u regionu i širom Evrope.\nNe možeš da pronađeš svoju kupovinu kod partnera Naftachem Petrol doo?


NERADNIM DANOM U FBIH PROGLAŠEN 2. MART 2020. GODINE\nFebruary 20, 2020 February 20, 2020 Redakcija 5\t0 Comments\t1. mart, Dan nezavisnosti BiH\nVlada Federacije BiH je, povodom obilježavanja 1. marta – Dana nezavisnosti Bosne i Hercegovine, 2. mart 2020. godine proglasila neradnim danom u Federaciji BiH, te na ovaj dan državni organi, poduzeća i druge pravne osobe u Federaciji BiH neće raditi.\nKako stoji u obrazloženju ove odluke, Zakonom o proglašenju 1. marta Danom nezavisnosti BiH propisano je da se se on obilježava jedan dan i to na sam praznik, priopćeno je iz Ureda za odnose s javnošću Vlade F BiH.\nS obzirom na to da ove kalendarske godine 1. mart pada u nedjelju, a imajući u vidu značaj ovog državnog praznika, Vlada FBiH donijela je Odluku kojom je i naredni radni dan proglašen neradnim u Federaciji BiH.\n← Najbezbednija pozicija za bebu u automobilu. Auto sjedišta za djecu i bebe.\nDodik: Krize će prestati onda kada nestane BiH →\nJuly 3, 2020 July 3, 2020 Redakcija 5\t0\nIftar u Bužimu: Organizovan u prelijepom ambijentu (FOTO)\nMay 26, 2019 May 26, 2019 Redakcija 1\t2\nDan policije MUP-a Unsko-sanskog kantona obilježen u Bosanskom Petrovcu\nJune 12, 2019 June 12, 2019 Redakcija 1\t0


Trpe uvrede i rade za siću: Plata tekstilaca 375 KM - Jajce Online\nNaslovnica BOSNA I HERCEGOVINA Trpe uvrede i rade za siću: Plata tekstilaca 375 KM\nTrpe uvrede i rade za siću: Plata tekstilaca 375 KM\nŠefovi na njih viču, nazivaju ih stokom, kurvama i glupačama, i sve to za minimalac ili platu čak manju od minimalca.\nDodaju da je većina intervjuisanih radnika i radnica te fabrike navelo da ima potpisan ugovor o radu na neodređeno, s prosječnom neto platom od 375 KM za redovan rad, što je daleko manje od minimalca.\nKorijen mnogih problema je i u tome što većina poslova, koje rade tekstilne i obućarske firme u BiH, spadaju u takozvane lon poslove, koji su najslabije plaćeni, i od kojih koristi imaju samo naručioci sa Zapada, a to su velike kompanije, vlasnici vodećih svjetskih brendova obuće i odjeće.\nKako je navedeno u istraživanju, u fabrikama u BiH proizvodi se odjeća i obuća, ili dijelovi odjeće i obuće, 30-ak svjetski poznatih modnih ili sportskih brendova. Garderoba, patike i cipele, koje proizvode radnice u BiH, za njih su nedostižan luksuz.\nObuća koju ova radnica proizvodi za zapadno tržište košta i do 300 evra za par, što je više od Violetine mjesečne plate, čak i uz prekovremeni rad.\nPrethodni članakJuniori KK ‘Vodopad’ rutinski savladali Vitez\nNaredni članakKakve su posljedice ugovora kojim se BiH obavezala da neće okupirati nebeska tijela


Nova kampanja podrške osnivanju REKOM-a\nBeta 5. maja 2017. 13:30\nKampanja prikupljanja potpisa podrške osnivanju Regionalne komisije za utvrdjivanje činjenica o ratnim zločinima i drugim povredama ljudskih prava na teritoriji SFRJ od 1991. do 2001. godine, biće održana u Beogradu i još nekoliko gradova Srbije, najavljeno je danas iz REKOM-a.\nPotpisi će se prikupljati i u Hrvatskoj, Bosni i Hercegovini i na Kosovu, a peticiju za osnivanje REKOM-a moguće je potpisati i onlajn.\nKampanja treba da pošalje jasnu poruku premijerima Zapadnog Balkana i predstavnicima Evropske unije koji učestvuju u Berlinskom procesu, da se od njih očekuje da prihvate odgovornost i potpišu sporazum kojim se obavezuju da će osnovati REKOM.\nPred samit lidera Zapadnog Balkana koji će biti održan u julu u Trstu, biće zatraženo da omoguće ostvarivanje svih potrebnih koraka ka uspostavljanju regionalne komisije.\nU kampanji za osnivanje REKOM-a učestvovaće veliki broj volontera iz Beograda, Niša, Zrenjanina, Novog Sada, Subotice i Novog Pazara, sa zajedničkim ciljem da prikupe što veći broj potpisa grajana koji podržavaju osnivanje regionalne komisije.\nDo sada je prikupljeno blizu 600.000 potpisa gradjana sa prostora bivše Jugoslavije koji su podržali inicijativu za osnivanje REKOM-a.\n„Sakupljeni podaci snažno podupiru stav Koalicije da je poimenični popis svih žrtava u ratovima na području nekadašnje SFRJ prioritet regionalne saradnje u odnosu na prošlost i izgradnju zajedničke kulture sećanja, ali da je to posao koji moraju da preuzmu i završe države u regionu“, navodi se u saopštenju.


Kako je istakla u intervjuu za Fenu, ta prilika ne smije biti propuštena, ali je dodala da je važno imati na umu i to da ukoliko i same države ne ulože napore, onda pomoć "spolja" neće biti od koristi.\nPosebno je naglasila da će evropska perspektiva zapadnog Balkana biti jedan od ključnih prioriteta Republike Bugarske tokom njenog predsjedavanja Vijećem EU.\n- Naša ambicija je da se postigne jasan akcioni plan s konkretnim koracima u procesu evropskih integracija za svaku od zemalja zapadnog Balkana, ali bez stvaranja nerealnih očekivanja - kazala je ambasadorica, istaknuvši da je put evropskih integracija put ka miru, sigurnosti i razvoju regiona.\nCilj bugarskog predsjedavanja jeste, kaže, osiguravanje boljeg povezivanja zemalja zapadnog Balkana s EU-om, što podrazumijeva transport, energetiku, obrazovanje i digitalno povezivanje, a dobra prilika za to je i Samit EU - zapadni Balkan, koji će biti održan u maju u Sofiji.\nAmbasadorica Bugarske napomenula je da će predsjedavanje Austrije i Rumunije Evropskom unijom, koje će uslijediti nakon bugarskog predsjedavanja, biti dobra prilika za napredak zemalja zapadnog Balkana na putu ka EU.\nGovoreći o tome kakav će biti odnos Bugarske prema proširenju EU te koliko će u tom pogledu BiH biti u fokusu, naglasila je da EU i dalje aktivno učestvuje u procesima evropskih integracija BiH.\nTome, kaže, svjedoči i činjenica da je EU obnovila svoj pristup ka BiH koji je našoj zemlji omogućio prelazak na daljnju, višu fazu odnosa s EU-om.\nMeđutim, skrenula je pažnju na to da reorganizacija uslova u procesu evropskih integracija ne ukida uslovljavanje kao ključni princip, prema kojem svi zahtjevi u procesu priključivanja EU moraju biti ispunjeni.\nU tom kontekstu, podvukla je da bosanskohercegovačke vlasti trebaju uložiti zajedničke napore kako bi postigle koordinirane odgovore na Upitnik Evropske komisije.\n- Napredak zemlje zavisi od sopstvenih napora, a sa naše strane možete očekivati podršku - poručila je bugarska ambasadorica.\nCvetkova-Karabaševa kazala je i to da je Bugarska jedna od zemalja članica EU za koju evropska perspektiva predstavlja garanciju da će se region pretvoriti u područje stabilnosti, ekonomskog razvoja i sigurnosti.\nStoga, dodala je, za zapadni Balkan nema drugog puta nego da se pridruži evropskoj porodici.\nMeđutim, napomenula je da napredak na evropskom putu zavisi od individualnih zasluga svake zemlje, što znači da BiH treba postići napredak u provođenju reformske agende.\nBugarska je, ističe, spremna pomoći kroz pružanje ekspertize i razmjenu iskustava iz njihovog procesa pristupanja.\nS tim u vezi, najavila je da za vrijeme bugarskog predsjedavanja, osim Samita EU - Zapadni Balkan u Sofiji, u BiH planiraju organizirati niz konferencija i seminara, gdje će biti razmatrane teme kao što su perspektive evropskih integracija zapadnog Balkana, zapošljavanje mladih, uloga civilnog društva u procesu EU integracija te perspektive, mogućnosti i koristi za razvoj lokalne samouprave.\nOdnose BiH i Bugarske ocijenila je prijateljskim, ističući da između dviju zemalja ne postoje otvorena pitanja. Podsjetila je da je Bugarska bila prva država koja je priznala nezavisnost BiH te da u toj državi postoji želja za produbljivanjem i razvijanjem bilateralne saradnje na svim nivoima.\nTo, napominje, potvrđuje i intenzivni bilateralni dijalog, uključujući i nedavnu posjetu bugarskog premijera Bojka Borisova Bosni i Hercegovini te posjetu ministrice vanjskih poslova Republike Bugarske i potpredsjednice Vlade za reformu pravosuđa Ekaterine Zaharieve.\n- Naravno, postoje dodatne mogućnosti o produbljivanju trgovinskih i ekonomskih odnosa, kao i za promociju turizma, kulturne i regionalne saradnje - dodala je.\nDa je za Bugarsku BiH jedna od prioritetnih zemalja u pogledu pružanja razvojne pomoći, kaže ambasadorica, potvrđuje i činjenica da je Bugarska u proteklim godinama s brojnim općinama realizirala zajedničke projekte u svrhu poboljšanja kvaliteta obrazovanja i života, kao što su renoviranje škola i vrtića te izgradnja igrališta.\n- Ove godine radimo na zajedničkim projektima s Institucijom ombudsmana za ljudska prava BiH, kao i s gradovima i općinama Cazin, Bijeljina, Goražde, Zavidovići, Drvar, Jezero, Vitez, Fojnica, Rudo, Mostar, ali i mnogim drugim - kazala je te poručila da će Bugarska nastaviti pomagati u procesu održivog razvoja BiH.\nU razgovoru za Fenu osvrnula se i na "Brexit", odnosno izlazak Velike Britanije iz EU koji je zvanično planiran za 29. mart naredne godine.\n- Vjerujem da je EU dovoljno jaka i da odlazak jedne od država članica neće smanjiti šanse za zemlje zapadnog Balkana da pronađu svoje mjesto u evropskoj porodici, a može čak postati i katalizator u procesu njihovih evropskih integracija - mišljenja je bugarska ambasadorica.\nIzrazila je uvjerenje da EU mora potvrditi evropsku perspektivu svih zemalja zapadnog Balkana i ojačati motivaciju lidera i građana za proevropske reforme.\n- Istovremeno, razumijemo nevoljnost nekih država članica, ali EU se suočava sa nizom izazova koji moraju se prevazići, uključujući Brexit - zaključila je Cvetkova-Karabaševa.\nPire od karfiola i bijelog luka: Prilog koji će vas oduševiti 13.01.2018 12:28\nXbox One ima najbolje rezultate ikada, ali ni oni nisu dovoljni 13.01.2018 12:31\nDo 15 miliona dolara za hapšenje terorista\nprije 44 sekunde\nRosi Hantington Vajtli: Još nije vrijeme za udaju\nNezdrava hrana može oštetiti mozak\nNa radost mališana i odraslih: Tom i Džeri dobivaju igrani film\nPijani golub odnio titulu ptice godine: Kad popije, pada s drveća, a ljudi ga nose na trežnjenje\nČester Benigton: Na prvi dojam bijesan, a ispod površine neshvaćen i očajan\nOvo je mladić koji je nastradao u tuči: Šok za sve nas, ne sjećam se da je ikada ovako bilo...\nFotografirala je kćerku ispred muzeja, kad je bolje pogledala sliku, skamenila se\nMinistri HDZ-a nisu došli na sjednicu Vijeća ministara


STABILIZUJTE VAŠE TELO: Evo kako da razlikujete normalni poremećaj hormona od poremećaja sa opasnim uzrocima! | Happy BSC portal\nSTABILIZUJTE VAŠE TELO: Evo kako da razlikujete normalni poremećaj hormona od poremećaja sa opasnim uzrocima!\nSvakog meseca hromoni prave haos vašem raspoloženju, koži i umu. I dok se njihovi nivoi stabilizuju nakon menstruacije, nekoliko simptoma poput sresa i anksioznosti mogu takođe potpuno da ih poremete.Zato treba da naučite koja je razlika između “normalnog” poremećaja hormona koji izaziva menstruacija i simptomi koji je prate i pravog poremećaja hormona sa opasnim uzrocima – piše Hafington post. Doktorka Alisa Dvek savetuje kako da prepoznate kada je vreme za posetu lekaru i na kroz koja stanja se može manifestovati ozbiljan poremećaj hormona.\nIscrpljenost je jedan od najčešćoh simptoma, koji može imati mnogo uzroka. “Ukoliko ste umorni posle nedelje pune završnih ispita ili kasnog ostajanja na poslu, verovatno je sve u redu. Ali ako se stalno osećate iscrpljeno i primetite naglo dobijanje kilograma, varijacije u apetitu i neobično ponašanje creva, to može biti znak umanjene funkcije štitne žlezde” – kaže Dvek. Saravno, svima se dešava da se osećaju umorno, ali ukoliko za to nema očiglednih razloga, potražite savet lekara.\nIsto kao i umor, neobični menstrualni ciklus može biti uzrokovan mnogim faktorima, poput stresa, problema sa štitnom žlezdom, niskim estrogenom i sindromom policističnih jajnika. “Znak da patite od policističnih jajnika jeste neredovna menstruacija ili čak potpuno izostajanje, a može biti prisutan i gubitak težine i pojava dlaka na čudnim mestima” – objašnjava dr Alisa Dvek. Ovo stanje može se kontrolisati ishranom, vežbanjem i kontraceptivnim pilulama, ali morate posetiti lekara kako biste dobili odgovarajuću terapiju i utvrdili tačan uzrok problema sa menstruacijom.\nOsim ako je u vašoj sobi jako toplo, osećaj prevelike vrućine i znojavost prilikom buđenja mogu biti rezultat niskog nivoa estrogena i retke ovulacije, ali i predmenopauznog stanja. “Predmenopauza može da nastupi i do 10 godina pre godina tipičnih za menopauzu, pa ukoliko nemate velikih problema sa menstruacijom pre 40 godine, moguće je da ste u ranoj menopauzi” – kaže Dvek. Ona preporučuje da u svakom slučaju posetite lekara, kako biste bili sigurni da nije nešto mnogo ozbiljnije u pitanju.